open-index/open-wikipedia-markdown huggingface dataset:
വലിയ ചൂളൻ എരണ്ട

എരണ്ട വിഭാഗത്തിൽ പെടുന്ന ഒരു പക്ഷിയാണു് **വലിയ ചൂളൻ എരണ്ട**.  വലിയ ചൂളൻ എരണ്ടയുടെ ഇംഗ്ലീഷിലെ പേർ Fulvous whistling duck എന്നാണ്.
ദേഹം തവിട്ടുകലർന്ന ഓറഞ്ച് നിറമാണ്. ചിറകിൽ കറുപ്പും ചെങ്കൽ നിറവും ഇടകലർന്നിരിക്കും. കണ്ണിനോട് ചേർന്ന് വെള്ള വരയുണ്ട്.ഇണയോടൊപ്പമാണ് സാധാരണ സഞ്ചരിക്കുന്നത്. നന്നായി പറക്കുകയും നീന്തുകയും ചെയ്യും.

## പ്രജനനം
മുളകൾക്കിടയിൽ ഉയർന്ന കമ്പുകൾകൊണ്ടുണ്ടാക്കിയ കൂടാണ്. പൊത്തുള്ള മരങ്ങളും മറ്റു പക്ഷികളുടെ കൂടുകളും ചിലപ്പോൾ കൂടാക്കാറുണ്ട്. 8-12 മുട്ടകൾ വരെയിടും.

വർഗ്ഗം:എരണ്ടകൾ
വധശിക്ഷ ഗ്വാട്ടിമാലയിൽ

ഗ്വാട്ടിമാല എന്ന രാജ്യത്ത് വധശിക്ഷ നിയമവിധേയമാണ്. 2000 മുതൽ 2010 വരെ വധശിക്ഷ നടപ്പിലാക്കുന്നത് നിറുത്തിവച്ചിരുന്നുവെങ്കിലും അൽവാരോ കോളോം പ്രസിഡന്റായപ്പോൾ പുനരാരംഭിച്ചു. വധശിക്ഷ വിധിക്കപ്പെട്ടവർക്ക് മാപ്പ് നൽകാൻ സാധിക്കില്ല എന്നും ശിക്ഷകൾ പുനരാരംഭിക്കുമെന്നും അദ്ദേഹം പ്രഖ്യാപിച്ചു. നിലവിലുള്ള ശിക്ഷാരീതി വിഷം കുത്തിവച്ചുള്ള വധശിക്ഷയാണ്. കൊലപാതകവും ചില സൈനികവും നിയമപാലനം സംബന്ധിച്ചതുമായ കുറ്റങ്ങൾക്കുമാണ് വധശിക്ഷ നൽകാവുന്നത്.  

## അവലംബം
*http://ipsnews.net/news.asp?idnews=41189 

## പുറത്തേയ്ക്കുള്ള കണ്ണികൾ
*Execution chamber in Guatemala

ഗ്വാട്ടിമാല
ഗ്വാട്ടിമാല
വധശിക്ഷ തായ്‌ലാന്റിൽ

തായ്ലാന്റിൽ രാജാവിനെ കൊല്ലുക, കലാപം, രാജ്യസുരക്ഷയ്ക്കെതിരായ കുറ്റങ്ങൾ, വിദേശ ഭരണത്തലവന്റെ കൊലപാതകമോ കൊലപാതകശ്രമമോ, കൈക്കൂലി കൊടുക്കൽ, തീവയ്പ്പ്, ബലാത്സംഗം, മുന്നൊരുക്കത്തോടെയുള്ള കൊലപാതകം, തട്ടിക്കൊണ്ടുപോകൽ, മോഷണം എന്നീ കുറ്റങ്ങൾക്കൊക്കെ മരണശിക്ഷ നല്കാൻ നിയമമുണ്ട്. 2003 മുതൽ വിഷം കുത്തിവയ്ക്കൽ വധശിക്ഷാ മാർഗ്ഗമായി ഉപയോഗിക്കുന്നുണ്ട്. 

## അവലംബം

തായ്ലാന്റ്
തായ്ലാന്റ്
പ്രിയോൺ

ശിഥിലഘടനയുള്ള മാംസ്യതന്മാത്രകൾ രോഗബാധയ്ക്കു കാരണമാകുന്നു എങ്കിൽ അവയെ **പ്രിയോണുകൾ** എന്നുവിളിക്കാം. Proteinaceous infective particles എന്നതിന്റെ ചുരുക്കപ്പേരാണിത്. 1982 ൽ സ്റ്റാൻലി ബി. പ്രൂസിനർ ആണ് പ്രിയോണുകളെക്കുറിച്ച് (PrP)ആദ്യമായി വിശദീകരിച്ചത്.  1997 ൽ ഇതിന് അദ്ദേഹത്തിന് നോബൽ സമ്മാനം ലഭിച്ചു. സസ്തനികളിൽ ട്രാൻസ്മിസ്സിബിൾ സ്പോൻജിഫോം എൻസെഫലോപ്പതി (transmissible spongiform encephalopathies)യും മനുഷ്യരിൽ Creutzfeldt–Jakob disease ഉം ഇവ ഉണ്ടാക്കുന്ന രോഗങ്ങളാണ്.

## കണ്ടുപിടിത്തം
സാൻ ഫ്രാൻസിസ്കോ യിലെ യൂണിവേഴ്സിറ്റി ഓഫ് കാലിഫോർണിയയിൽ വച്ചാണ് സ്റ്റാൻലി ബി. പ്രൂസിനർ പ്രിയോണുകളെ 1982 ൽ ആദ്യമായി വേർതിരിച്ചെടുക്കുന്നത്. ഇതിന് 1997 ൽ ഫിസിയോളജി ഓർ മെഡിസിന് അദ്ദേഹത്തിന് നോബൽ സമ്മാനം ലഭിച്ചു.‌‌
## ഘടന
## രോഗങ്ങൾ
## രോഗചികിത്സ
## അവലംബം

## പുറത്തേക്കുള്ള കണ്ണികൾ
* CDC&nbsp;– USA Centers for Disease Control and Prevention&nbsp;– information on prion diseases
* World Health Organisation&nbsp;– WHO information on prion diseases
* Prion Animation  (Flash required)

വർഗ്ഗം:രോഗകാരികൾ
വർഗ്ഗം:മാംസ്യങ്ങൾ
അടിസ്ഥാന ഉപാപചയനിരക്ക്

ശാരീരിക, വൈകാരിക, ദഹന വിശ്രാന്താവസ്ഥയിൽ ഉണർന്നിരിക്കുന്ന ഒരാൾക്ക് ആവശ്യമായ ഊർജ്ജത്തെയാണ് **അടിസ്ഥാന ഉപാപചയ നിരക്ക്** അഥവാ **ബേസൽ മെറ്റബോളിക് റേറ്റ്** (ബി.എം.ആർ)എന്ന് പറയുന്നത്. ജീവൻ നിലനിർത്താനാവശ്യമായ കുറഞ്ഞ ഊർജ്ജമെന്നോ ഹൃദയസ്പന്ദനം, രക്തസഞ്ചരണം, മസ്തിഷ്കപ്രവർത്തനങ്ങൾ, ശ്വസനം എന്നിവ നിലനിർത്തുവാനുള്ള ഊർജ്ജമെന്നോ ഇതിനെ വിവക്ഷിക്കാം. വിശ്രാന്ത ഉപാപചയ നിരക്ക് അടിസ്ഥാനനിരക്കിനെക്കാൾ 3% കണ്ട് ഉയർന്നിരിക്കും. ശരീരം പുറപ്പെടുവിക്കുന്ന താപം അളന്നോ ഉപയോഗിക്കുന്ന ഓക്സിജന്റേയും പുറത്തുവിടുന്ന കാർബൺ ഡൈ ഓക്സൈഡിന്റേയും വ്യാപ്തം അളന്നോ ബി.എം.ആർ അളക്കാവുന്നതാണ്. ഗണനസൗകര്യത്തിനായി മുതിർന്ന ഒരാളുടെ ബി.എം.ആർ. 24 കിലോ കലോറി/ കിലോഗ്രാം എന്ന് സ്ഥിരമായി വച്ചിരിക്കുന്നു.

## അളക്കുന്ന വിധം
അറ്റവാട്ടർ-ബെനഡിക്ട്-റോത്ത് അടിസ്ഥാന ഉപാപചയ ഉപകരണം ഉപയോഗിച്ചാണ് സാധാരണയായി ബി.എം.ആർ അളക്കുന്നത്. ശാരീരിക-മാനസിക വിശ്രാന്താവസഥയിലിരിക്കുന്ന ഒരാളെ 25 ഡിഗ്രി സെൽഷ്യസ് വരുന്ന അനുകൂല ഊഷ്മാവിൽ ഒരു ലോഹസലിണ്ടറിൽ നിന്നും ഓക്സിജൻ ശ്വസിപ്പിക്കുന്നു. അയാൾ നിശ്വസിക്കുന്ന കാർബൺ ഡൈ ഓക്സൈഡിനെ സോഡാ ലൈം ആഗിരണം ചെയ്യുന്നു. ആറുമിനിറ്റോളം ഇത് തുടരുന്നു. ഈ സമയത്ത് സിലിണ്ടറിലെ ഓക്സിജനെ ശ്വസിക്കേണ്ടിവരുന്നു. ഉപയോഗിച്ച ഓക്സിജന്റെ അളവാണ്  ബി.എം.ആർ നിർണ്ണയത്തിനുപയോഗിക്കുന്നത്. 
## ബി.എം.ആർ കണക്കാക്കൽ
ഓക്സിജൻ ഉപഭോഗം, കലോറികമൂല്യം, ഉപരിതലവിസ്തീർണ്ണം എന്നിവയാണ്  ബി.എം.ആർ നിർണ്ണയിക്കാനെടുക്കുന്നത്. ഒരു ലിറ്റർ ഓക്സിജൻ ഉപയോഗിക്കുമ്പോൾ 4.8 കിലോ കലോറി ഊർജ്ജം ഉത്പാദിപ്പിക്കപ്പെടുന്നു. ഇവിടെ 4.8 ആണ് ഓക്സിജന്റെ കലോറിക മൂല്യം. എങ്കിൽ 6 മിനിറ്റിൽ ഉത്പാദിപ്പിക്കപ്പെട്ട താപം 4.8 X 'Y'(Y=6 മിനിറ്റിൽ ഉപയോഗിച്ച ഓക്സിജന്റെ അളവ്) അഥവാ ഒരു ദിവസം ഉത്പാദിപ്പിക്കപ്പെട്ട താപം= 4.8Y X 10 x 24 കിലോ കലോറി എന്ന് കണക്കാക്കാം.
### ബി.എം.ആറിനെ ബാധിക്കുന്ന ഘടകങ്ങൾ
## അവലംബം

വർഗ്ഗം:ഉപാപചയം
കരിമ്പൻ കാടക്കൊക്ക്

കാടക്കൊക്ക് വിഭാഗത്തിൽ പെട്ട് ഒരു പക്ഷിയാണ് **കരിമ്പൻ കാടക്കൊക്ക്**. ഇംഗ്ലീഷിലെ പേർ **Green Sandpiper** എന്നാണ് പേര്.  ഇരുണ്ട പച്ചകലർന്ന തവിട്ടുനിറത്തിലുള്ള മേൽഭാഗവും ചിറകുകളും ആണിതിനുള്ളത്. ചാരനിറത്തിലുള്ള തലയും മാറിടവും ചെറിയ കൊക്കും കാലുകളും ഇരുണ്ടനിറത്തിലാണുള്ളത് . അടിവശം വെളുത്ത നിറം. ചെറിയ വാൽ, നീണ്ട കനം കുറഞ്ഞകൊക്ക്. ശരീരത്തിനുപുറത്ത് തൂവലുകളിൽ വെള്ളനിറത്തിൽ കുത്തുകളുണ്ട്. ദേശാടനം നടത്തുന്ന പക്ഷിയാണിത്. ഇന്ത്യൻ ഉപഭൂഖണ്ഡത്തിലും ആഫ്രിക്കയിലും തെക്കുകിഴക്കേഷ്യയിലും ശിശിരകാലത്ത് ഈ പക്ഷി എത്തിച്ചേരാറുണ്ട്. 

പുഴുക്കൾ, മത്സ്യം, ഒച്ച് എന്നിവയാണ് ഭക്ഷണം.

## പ്രജനനം
മറ്റു പക്ഷികളുടെ മരത്തിലുള്ള കൂടുകളിളാണ് മുട്ടയിടുന്നത്. 2 മുതൽ 4 മുട്ടകൾ വരെയിടും. മുട്ടവിരിയാൻ മൂന്നാഴ്ചവരെയെടുക്കും.

## അവലംബം


വർഗ്ഗം:മണലൂതികൾ
വർഗ്ഗം:ദേശാടനപ്പക്ഷികൾ
വർഗ്ഗം:കേരളത്തിലെ പക്ഷികൾ
തിഗ്ലത്ത്-പിലീസർ

പുരാതന അസീറിയ ഭരിച്ചിരുന്ന മൂന്ന് രാജാക്കന്മാർ. ഇവരിൽ തിഗ്ലത്ത്-പിലീസർ ഒന്നാമനും മൂന്നാമനും ശ്രദ്ധേയരായ രാജാക്കന്മാരായിരുന്നു. 

*തിഗ്ലത്ത്-പിലീസർ I, അസീറിയയിലെ രാജാവ് ബി.സി.1115 മുതൽ 1107 വരെ
*തിഗ്ലത്ത്-പിലീസർ II, അസീറിയയിലെ രാജാവ് ബി.സി. 967 മുതൽ 935 വരെ
*തിഗ്ലത്ത്-പിലീസർ III, (തിഗ്ലത്ത്-പിലീസർ  IV,) അസീറിയയിലെ രാജാവ് ബി.സി. 745 മുതൽ 727 വരെ
തിഗ്ലത്ത്-പിലീസർ I

**തിഗ്ലത്ത്-പിലീസർ I** ബി.സി. 12-ആം നൂറ്റാണ്ടിന്റെ അവസാനകാലത്തും 11-ആം നൂറ്റാണ്ടിന്റെ ആദ്യകാലത്തും അസീറിയയുടെ രാജാവായിരുന്നു. അക്കാലത്ത് അവിടെ പ്രബലരായിരുന്ന മുഷ്കി (Mushki) വംശജരെ യുദ്ധത്തിൽ തോല്പിച്ച് യൂഫ്രെട്ടസ് നദീതീരത്തുള്ള ചില പ്രദേശങ്ങളും ഉത്തര സിറിയയിലേയും ഏഷ്യാമൈനറിലേയും ഏതാനും സ്ഥലങ്ങളും കീഴടക്കി ഇദ്ദേഹം ഭരണം നടത്തി. മെഡിറ്ററേനിയൻ പ്രദേശത്തെ പല നാടോടി വർഗങ്ങളേയും പരാജയപ്പെടുത്തുവാനും ബാബിലോണിയ കീഴടക്കുവാനും ഇദ്ദേഹത്തിനു സാധിച്ചു. ഭരണകാലം ബി.സി.1116 മുതൽ 1076 വരെയായിരുന്നുവെന്ന് രേഖപ്പെടുത്തിക്കാണുന്നു. എങ്കിലും, ഇക്കാര്യത്തിൽ വ്യത്യസ്താഭിപ്രായം നിലവിലുണ്ട്. 

## പുറത്തേക്കുള്ള കണ്ണികൾ
*http://www.britannica.com/EBchecked/topic/595525/Tiglath-pileser-I
*http://www.thenagain.info/Classes/Sources/Tiglathpileser.html

വർഗ്ഗം:അസീറിയയിലെ ഭരണാധികാരികൾ
വധശിക്ഷ യമനിൽ

വധശിക്ഷ നിലവിലുള്ള രാജ്യമാണ് യമൻ.തൂക്കിക്കൊല്ലലാണ് നിയമപരമായി യമനിലെ വധശിക്ഷാരീതി. സുരക്ഷാ സൈനികർ നിയമാനുസൃതമല്ലാത്ത വധശിക്ഷകൾ നടപ്പിലാക്കുന്നതായി റിപ്പോർട്ടുകളുണ്ട്. 

ജനീവയിൽ മനുഷ്യാവകാശ കൗൺസിലിൽ യമൻ രാജ്യത്തിലെ മനുഷ്യാവകാശങ്ങളുടെ നിലയെപ്പറ്റിയുള്ള് റിപ്പോർട്ട് 2009-ൽ ആദ്യമായി കാലികമായ പൊതു പരിശോധനയ്ക്ക് വിധേയമാക്കിയപ്പോൾ കൗൺസിൽ അംഗങ്ങളുടെ നൂറിലധികം നിർദ്ദേശങ്ങൾ ആ രാജ്യം അംഗീകരിച്ചു.  എങ്കിലും വധശിക്ഷ നിറുത്തലാക്കണം എന്ന നിർദ്ദേശം തള്ളിക്കളയപ്പെട്ടു. 

## അവലംബം

യമൻ
യമൻ
വധശിക്ഷ വടക്കൻ കൊറിയയിൽ

**[[വടക്കൻ കൊറിയ|വടക്കൻ കൊറിയയിൽ]]** **[[മരണശിക്ഷ]]** നിലവിലുണ്ട്. ഫയറിംഗ് സ്ക്വാഡ് ഉപയോഗിച്ചാണ് വധശിക്ഷ നടപ്പിലാക്കുക. മോഷണം, കൊലപാതകം, ബലാത്സംഗം, മയക്കുമരുന്ന് കള്ളക്കടത്ത്, രാജ്യദ്രോഹം, ചാരവൃത്തി, ഭരണകൂടത്തിനെതിരേ പ്രവർത്തിക്കുക, മറ്റു രാജ്യങ്ങളിലേയ്ക്ക് കൂറുമാറുക, കടൽക്കൊള്ള, സർക്കാരിന്റെ അനുമതിയില്ലാത്ത മാദ്ധ്യമങ്ങൾ വായിക്കുകയോ കാണുകയോ ചെയ്യുക, പൊതുവിശ്വാസത്തിനെതിരായ മത പ്രചാരണം നടത്തുക തുടങ്ങിയ പല കുറ്റങ്ങൾക്കും ഇത് നൽകിവരുന്നുണ്ട്. അന്താരാഷ്ട്രസമൂഹത്തിന് ഇപ്പോൾ ഇതെപ്പറ്റിയുള്ള അറിവുകൾ കൂറുമാറിയവരിൽ നിന്നും ലഭിച്ചവയാണ്. 

ദക്ഷിണ കൊറിയയിലേയ്ക്ക് കൂറുമാറിയ ഉത്തര കൊറിയക്കാർ നടത്തുന്ന **ഡൈലി എൻ.കെ.** എന്ന ജനാധിപത്യാനുകൂല ഓൺലൈൻ ദിനപത്രം അവകാശപ്പെടുന്നത് 2007 ഒക്ടോബർ 5-ന് 74 വയസുകാരനായ ഒരാളെ സൻചിയോൺ എന്ന സ്ഥലത്തുവച്ച് 170,000 ആൾക്കാരുടെ മുന്നിൽ വച്ച് വധിച്ചതായി ഒരു ദക്ഷിണ കൊറിയൻ സഹായ ഏജൻസി റിപ്പോർട്ട് ചെയ്തു എന്നാണ്. ദേശീയതാവാദിയാണെന്ന് തെറ്റായി അവകാശപ്പെട്ടു എന്നതായിരുന്നത്രേ കുറ്റം.  ഫോക്സ് ന്യൂസ് എന്ന ചാനൽ റിപ്പൊർട്ട് ചെയ്തത് അന്താരാഷ്ട്ര ടെലിഫോൺ കോളുകൾ ചെയ്തതിനായിരുന്നു ശിക്ഷ നടപ്പാക്കിയതെന്ന് സഹായ ഏജൻസി പറഞ്ഞു എന്നാണ്.  വധശിക്ഷ കാണാൻ കൂടിയ ആൾക്കാർ തിരിച്ചു പോകവെ തിക്കിലും തിരക്കിലും പെട്ട് ആറു പേർ മരിക്കുകയും മുപ്പത്തിനാലു പേർക്ക് പരിക്കുപറ്റുകയും ചെയ്തുവത്രേ. 

## അവലംബം

ഉത്തരകൊറിയ
ഉത്തരകൊറിയ
വധശിക്ഷ സൊമാലിയയിൽ

സൊമാലിയയിൽ **[[വധശിക്ഷ]]** നിയമവിധേയമാണ്. ഏറ്റവും ഉയർന്ന ശിക്ഷാരീതിയാണിത്.

## രീതികൾ

തൂക്കിക്കൊല്ലൽ, കല്ലെറിഞ്ഞു കൊല്ലൽ, ഫയറിംഗ് സ്ക്വാഡുപയോഗിച്ചുള്ള വധശിക്ഷ എന്നീ രീതികൾ ഉപയോഗിക്കാറുണ്ട്. തൂക്കിക്കൊല്ലലാണ് സാധാരണക്കാർക്ക വധശിക്ഷ നൽകാനുള്ള മാർഗം. ബലാത്സംഗം, വിവാഹേതര ലൈംഗികബന്ധം, ഗുദരതി തുടങ്ങിയ ലൈംഗികക്കുറ്റങ്ങൾക്ക് കല്ലെറിഞ്ഞുള്ള കൊലയാണ് നടപ്പിലാക്കാറ്. ഫയറിംഗ് സ്ക്വാഡുപയോഗിക്കുന്നത് രാജ്യദ്രോഹം, അട്ടിമറി, ഒളിച്ചോട്ടം, കലാപം തുടങ്ങിയ സൈനിക-രാഷ്ട്രീയ കുറ്റങ്ങൾക്കാണ്. 

## വധശിക്ഷയർഹിക്കുന്ന കുറ്റങ്ങൾ
* കൊലപാതകം
* അക്രമത്തോടെയുള്ള ബലാത്സംഗം
* ഗുദരതി
* അക്രമത്തോടെ തട്ടിക്കൊണ്ടുപോകൽ
* സ്വവർഗരതി
* വിവാഹേതര ലൈംഗികബന്ധം
* രാജ്യദ്രോഹം
* ചാരവൃത്തി
* വലിയ തോതിൽ മയക്കുമരുന്ന് കടത്തുക
* വംശഹത്യ
* തീവ്രവാദം
* കടൽക്കൊള്ള
* വിമാനം തട്ടിക്കൊണ്ടുപോകൽ
* കലാപം
* വസ്തുക്കൾക്ക് കേടുപാടുകൾ വരുത്തുക
* ഒളിച്ചോട്ടം
## അടുത്തകാലത്തെ സംഭവങ്ങൾ
2008 ഒക്ടോബറിൽ അയിഷോ ഇബ്രാഹിം ധുഹ്ലോ എന്ന ഒരു പെൺകുട്ടിയെ സൊമാലിയയിലെ ഒരു ഫുട്ബോൾ സ്റ്റേഡിയത്തിൽ കഴുത്തുവരെ കുഴിച്ചിട്ടശേഷം ആയിരത്തോളം ആൾക്കാരുടെ സാനിദ്ധ്യത്തിൽ കല്ലെറിഞ്ഞു കൊന്നു. ഇസ്ലാമിക തീവ്രവാദികൾ നിയന്ത്രിച്ചിരുന്ന കിസ്മായോ നഗരത്തിലെ ശരിയ കോടതിയിൽ വിവാഹേതര ലൈംഗികബന്ധക്കുറ്റം സമ്മതിച്ച ശേഷമാണ് ശിക്ഷ നടപ്പാക്കിയത് എന്നായിരുന്നു വാദം. തീവ്രവാദികളുടെ വാദത്തിൽ അവൾ ശരിയ നിയമമനുസരിച്ച് ശിക്ഷ വിധിക്കണമെന്ന് ആവശ്യപ്പെട്ടുവത്രേ.  മറ്റു സ്രോതസ്സുകൾ നൽകിയ വിവരം പെൺകുട്ടി കരയുകയായിരുന്നുവെന്നും ദയയ്ക്കായി യാചിക്കുന്നുണ്ടായിരുന്നുവെന്നുമാണ്. ബലം പ്രയോഗിച്ചാണ് അവളെ കഴുത്തു വരെ കുഴിയിൽ മൂടിയതത്രേ.  ആമ്നസ്റ്റി ഇന്റർനാഷണൽ  എന്ന സംഘടന പിന്നീട് മനസ്സിലാക്കിയത് ആ പെൺകുട്ടിക്ക് 13 വയസ്സേ ഉണ്ടായിരുന്നുള്ളൂ എന്നും അൽ-ഷഹാബ് തീവ്രവാദികൾ അവളെ തടവിലാക്കുന്നതിനു മുൻപ് മൂന്നാണുങ്ങൾ അവളെ കൂട്ടബലാത്സംഗം ചെയ്തിരുന്നു എന്നുമാണ്. 

2009 ഡിസംബറിൽ മൊഹമ്മദ് അബുകർ ഇബ്രാഹിം എന്നയാൾ വിവാഹേതര ലൈംഗിക ബന്ധത്തിൽ ഏർപ്പെട്ടു എന്ന് ഹിസ്ബുൾ ഇസ്ലാം തീവ്രവാദ സംഘടന ആരോപിച്ച് കല്ലെറിഞ്ഞുള്ള വധശിക്ഷ നടപ്പാക്കുകയുണ്ടായി. 

## അവലംബം

*http://www.amnestyusa.org/document.php?lang=e&id=ENGAFR520012006 

## പുറത്തേക്കുള്ള കണ്ണികൾ

സൊമാലിയ
സൊമാലിയ
വധശിക്ഷ സുഡാനിൽ

ഇപ്പോൾ ആഫ്രിക്കയിൽ ഏറ്റവുമധികം വധശിക്ഷകൾ നടക്കുന്നത് സുഡാനിലാണ്. 
## ചരിത്രം
മുഹമ്മദ് അഹ്മദ് അൽ മെഹ്ദിയുടെ ഭരണകാലത്ത് ഇസ്ലാം മത നിയമത്തിനെതിരായ ചെറിയ കുറ്റങ്ങൾക്കുപോലും ചിലപ്പോൾ വധശിക്ഷ നൽകുമായിരുന്നു. ചാട്ടവാറടിച്ച് കൊല്ലലും നിലവിലുണ്ടായിരുന്നു. ഹാൻഡ്സ് ഓഫ്ഫ് കൈൻ എന്ന സംഘടന 1999-ൽ 19 വധശിക്ഷകൾ നടന്നതായി റിപ്പോർട്ട് ചെയ്തിരുന്നു. ഇതിൽ 10 എണ്ണം കുരിശിൽ തറച്ചാണത്രേ നടന്നത്. 
## മരണശിക്ഷയർഹിക്കുന്ന കുറ്റങ്ങൾ
ഗുദരതി,  സ്വരാഷ്ട്രത്തിനെതിരേ യുദ്ധം ചെയ്യുക,  മതവിശ്വാസമില്ലാതിരിക്കുക,  വ്യഭിചാരം, രാജ്യദ്രോഹം, രാഷ്ട്രത്തിന്റെ സ്വാതന്ത്ര്യവും ഐക്യവും ഹനിക്കുന്ന പ്രവൃത്തികൾ, കൊലപാതകം, സായുധമോഷണം, ആയുധം കൊണ്ടുനടക്കൽ, ആയുധക്കടത്ത് എന്നിവയ്ക്കൊക്കെ വധശിക്ഷ നൽകാറുണ്ട്. 
## പുതിയ സംഭവവികാസങ്ങൾ
2012 ജനുവരി 23-ന് കാസ്സ് ജില്ലയിലെ നാലാണുങ്ങളെ ഒരു പെണ്ണിനെ ബലാത്സംഗം ചെയ്തതിന് വധശിക്ഷയ്ക്ക് വിധിച്ചു. ഇത് ആസൂത്രണം ചെയ്തതിന് നാല് പെണ്ണുങ്ങളെയും വധശിക്ഷയ്ക്ക് വിധിക്കുകയുണ്ടായി. 

## അവലംബം

സുഡാൻ
സുഡാൻ
മുതുകുളം പാണ്ഡവർകാവ് ദേവീക്ഷേത്രം

ആലപ്പുഴ ജില്ലയിലെ  കാർത്തികപ്പള്ളി താലൂക്കിൽ മുതുകുളത്ത് സ്ഥിതി ചെയ്യുന്ന ഒരു ദേവീക്ഷേത്രമാണ് **മേജർ പാണ്ഡവർ കാവ് ദേവീക്ഷേത്രം**. പരാശക്തിയായ ദുർഗ്ഗാ ഭഗവതിയാണ് പ്രധാന പ്രതിഷ്ഠ. ഗണപതി, ധർമ്മ ശാസ്താവ് (അയ്യപ്പൻ), നാഗദൈവങ്ങൾ തുടങ്ങിയവർ ഉപദേവതകൾ.

## പ്രധാന പ്രതിഷ്ഠ
പഞ്ചപാണ്ഡവരുടെ മാതാവായ കുന്തീദേവി ചെളികോണ്ട് ഒരു ദേവി വിഗ്രഹം ഉണ്ടാക്കി പ്രതിഷ്ഠിച്ചതാണ് ഇവിടത്തെ പ്രധാന പ്രതിഷ്ഠയായ ദുർഗ്ഗാദേവി എന്നാണ് വിശ്വാസം. മൂന്നരയടി ഉയരം വരുന്ന ദേവീവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. ചതുർബാഹുവായി നിൽക്കുന്ന രൂപത്തിലുള്ള ദേവിയാണ്. പുറകിലെ വലതുകയ്യിൽ ശ്രീചക്രം, പുറകിലെ ഇടതുകയ്യിൽ ശംഖ്, മുന്നിലെ ഇടതുകയ്യിൽ കടീബദ്ധമുദ്ര (അരയിൽ കുത്തിനിൽക്കുന്ന മുദ്ര), മുന്നിലെ വലതുകയ്യിൽ വരദമുദ്ര എന്നിവ ധരിച്ച ഭഗവതിക്ക് ശാന്തഭാവമാണ്.

## ഉപ ദേവതകൾ
*ഗണപതി
*ധർമ്മ ശാസ്താവ്(അയ്യപ്പൻ)
*അറുകൊല വല്യച്ചൻ
*നാഗ ദൈവങ്ങൾ(സർപ്പങ്ങൾ)
*യക്ഷിയമ്മ
## അവലംബം

## ചിത്രശാല

File:Pandavar kulam.JPG|പാണ്ഡവർ കാവിലെ കുളം
File:Pandavar kanjiram.JPG|പാണ്ഡവർ കാവിനു പിന്നിലെ വലിയ കാഞ്ഞിരമരം


വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
വധശിക്ഷ ബംഗ്ലാദേശിൽ

തൂക്കിക്കൊല്ലലാണ് ബംഗ്ലാദേശിലെ വധശിക്ഷാരീതി. 2005-ൽ രണ്ടു ന്യായാധിപർക്കെതിരേ ബോംബാക്രമണം നടത്തിയ കുറ്റത്തിന് ചിലരെ 2007-ൽ തൂക്കിക്കൊന്നിരുന്നു. 2010-ൽ ഷേക്ക് മുജീബുർ റഹ്മാനെ വധിച്ച അഞ്ചു പേരെ തൂക്കിക്കൊന്നിരുന്നു. 

ധാരാളം പേർ ബംഗ്ലാദേശിൽ വധശിക്ഷ കാത്ത് കഴിയുന്നുണ്ട്. ഡാക്കയിലെ ഒരു ജയിലിലെ 2400 ജയിൽപ്പുള്ളികളിൽ 90 പേർ മരണശിക്ഷ കാത്ത് കഴിയുന്നവരാണത്രേ. 

## വധശിക്ഷയർഹിക്കുന്ന കുറ്റങ്ങൾ
കൊലപാതകം,  മയക്കുമരുന്നുമായി ബന്ധപ്പെട്ട കുറ്റങ്ങൾ,  സദാചാരത്തിനു നിരക്കാത്തതോ നിയമവിരുദ്ധമോ ആയ കാര്യങ്ങൾക്ക് കുട്ടികളെ കടത്തുക, വ്യഭിചാരത്തിനായി സ്ത്രീകളെ കടത്തുക എന്നീ കുറ്റങ്ങൾക്ക് വധശിക്ഷ നൽകാറുണ്ട്. 

## അവലംബം

ബംഗ്ലാദേശ്
ബംഗ്ലാദേശ്
നംബാലിയ

ഒരു അടിസ്ഥാന സോറാപോഡമോർഫ വിഭാഗം ദിനോസർ ആണ് **നംബാലിയ**.ഇവ ജീവിചിരുനത് അന്ത്യ ട്രയാസ്സിക് കാലത്ത് ആണ്. ഇവയുടെ ഫോസ്സിൽ കണ്ടു കിട്ടിയിടുള്ളത് ഇന്ത്യയിലെ ആന്ധ്രാപ്രദേശിലെ മലേറി എന്ന കല്ലടുക്കിൽ നിന്നും ആണ്..  

## അവലംബം

വർഗ്ഗം:സസ്യഭോജികളായ ദിനോസറുകൾ
വർഗ്ഗം:ട്രയാസിക് കാലത്തെ ദിനോസറുകൾ
തിഗ്ലത്ത്-പിലീസർ III

thumb|300px|തിഗ്ലത്ത്-പിലീസർ III

**തിഗ്ലത്ത്-പിലീസർ III** (ബി.സി. 745-727) അസീറിയയിലെ രാജാവായിരുന്നു. അസീറിയ രാഷ്ട്രീയമായി ദുർബലമായിരുന്ന കാലത്താണ് തിഗ്ലത്ത്-പിലീസർ III രാജാവായത്. ബി.സി. 745-ൽ രാജാവായ ഇദ്ദേഹം ബാബിലോണിയയിൽ പുലു(Pulu) എന്നും പുൽ(Pul) എന്നും അറിയപ്പെട്ടിരുന്നു. പൂർവ ബാബിലോണിയയിലെ അരമീർ ഗോത്രക്കാരേയും ഉറാർട്ടു(Urartu)കളേയും അവരുമായി സഖ്യത്തിലായിരുന്ന സിറിയൻ ഭരണാധിപന്മാരേയും ഇദ്ദേഹം പരാജയപ്പെടുത്തി. ഭരണത്തിന്റെ ആദ്യകാലത്തുതന്നെ ഈ വിജയങ്ങൾ ഇദ്ദേഹം കരസ്ഥമാക്കിയിരുന്നു. ബി.സി. 732-ഓടെ ഡമാസ്കസ് പിടിച്ചടക്കി. ഇസ്രയേലിനെതിരേയും യുദ്ധം ചെയ്തിട്ടുണ്ട്. കാൽഡിയൻ (Chaldean) രാജാവായിരുന്ന ഉക്കിൻസറെ (Ukin-zer) തോല്പിച്ച് ഇദ്ദേഹം ബി.സി. 729-ൽ ബാബിലോണിയയിലെ രാജാവായി. സമർഥനായ യോദ്ധാവും ഭരണതന്ത്രജ്ഞനുമായിരുന്നു തിഗ്ലത്ത് പിലീസർ III. ഇദ്ദേഹം രാജ്യത്തിന്റെ സാമ്പത്തികസ്ഥിതി മെച്ചപ്പെടുത്തി. കീഴടക്കിയ പ്രദേശങ്ങൾ സിറിയൻ ഗവർണർമാരുടെ കീഴിൽ ക്രമീകരിച്ച് രാജാവ് തലവനായുള്ള ഭരണവ്യവസ്ഥിതി നടപ്പിലാക്കി. ബി.സി. 727-ൽ (728 എന്നും രേഖപ്പെടുത്തിക്കാണുന്നു) ഇദ്ദേഹം മരണമടഞ്ഞു. 

## ഇതുംകൂടികാണുക
* അസീറിയ
* തിഗ്ലത്ത്-പിലീസർ
* തിഗ്ലത്ത്-പിലീസർ I
* തിഗ്ലത്ത്-പിലീസർ II

## പുറത്തേക്കുള്ള കണ്ണികൾ
* http://ancienthistory.about.com/od/leaderstz/g/061109tiglathpileser.htm 
* http://www.britannica.com/EBchecked/topic/595535/Tiglath-pileser-III
* http://www.biblicalstudies.ru/OT/Dubovsky.pdf 

വർഗ്ഗം:അസീറിയയിലെ ഭരണാധികാരികൾ
വധശിക്ഷ വിയറ്റ്നാമിൽ

വിയറ്റ്നാമിൽ **[[വധശിക്ഷ]]** നിയമപരമായ ഒരു ശിക്ഷാരീതിയാണ്. ഗുരുതരമായ കുറ്റങ്ങൾക്കാണ് വധശിക്ഷ നൽകപ്പെടുന്നത്. കുട്ടിക്കുറ്റവാളികൾക്കും; കുറ്റം ചെയ്യന്ന സമയത്തോ വിചാരണ ചെയ്യുന്ന സമയത്തോ ഗർഭിണികളായ സ്ത്രീകൾക്കും, മൂന്നു വയസ്സിൽ താഴെ പ്രായമുള്ള കുട്ടികളെ പാലൂട്ടുന്ന അമ്മമാർക്കും നിയമപ്രകാരം വധശിക്ഷ നൽകാൻ പാടില്ല.  ഈ കേസുകളിൽ ശിക്ഷ ജീവപര്യന്തമാക്കി മാറ്റണം.     

പീനൽ കോഡിലെ 29 ആർട്ടിക്കിളുകൾ ആവശ്യമെങ്കിൽ നൽകാവുന്ന ശിക്ഷയായി വധശിക്ഷയെ കണക്കാക്കുന്നു. ശിക്ഷ നടപ്പാക്കുന്നത് ഏഴ് പോലീസുകാർ ചേർന്ന ഫയറിംഗ് സ്ക്വാഡുപയോഗിച്ചായിരുന്നു. പ്രതികളെ കണ്ണുകെട്ടി തൂണിനോട് ബന്ധിച്ചിരിക്കും. 

2011 നവംബറിനു ശേഷം ദേശീയ അസംബ്ലിയിൽ നിയമനിർമ്മാണത്തിനു ശേഷം വിഷം കുത്തിവച്ചുള്ള വധശിക്ഷ ഉപയോഗിച്ചു തുടങ്ങി.   29 കുറ്റങ്ങൾക്ക് വധശിക്ഷ നൽകാം.

## വധശിക്ഷ ലഭിക്കാവുന്ന കുറ്റങ്ങൾ
പീനൽ കോഡിലെ വധശിക്ഷ നൽകാവുന്ന വകുപ്പുകൾ

## അവലംബം

## പുറത്തേയ്ക്കുള്ള കണ്ണികൾ
*capitalpunishmentuk
*Death penalty in Vietnam 

വിയറ്റ്നാം
വിയറ്റ്നാം
തിഗ്ലത്ത്-പിലീസർ II

അസീറിയയിലെ രാജാവായിരുന്നു **ടിഗ്ലത്ത്-പിലേസർ രണ്ടാമൻ**. ക്രി.മു. 967-ൽ അദ്ദേഹം തന്റെ പിതാവായ അഷുർ-രേഷ്-ഇഷി രണ്ടാമന്റെ പിൻഗാമിയായി അധികാരമേറ്റെടുത്തു. ക്രി.മു. 935-ൽ അദ്ദേഹത്തിന്റെ മരണം വരെ അദ്ദേഹം അസീറിയയുടെ രാജാവായിരുന്നു. തുടർന്ന് അദ്ദേഹത്തിന്റെ മകൻ അഷുർ-ദാൻ രണ്ടാമൻ അധികാരമേറ്റു. അദ്ദേഹത്തിന്റെ ഭരണത്തെക്കുറിച്ച് വളരെക്കുറച്ചേ അറിവുള്ളൂ.

## ഇതുംകൂടി കാണുക
* തിഗ്ലത്ത്-പിലീസർ
* തിഗ്ലത്ത്-പിലീസർ I
* തിഗ്ലത്ത്-പിലീസർ III

## അവലംബം

## പുറത്തേക്കുള്ള കണ്ണികൾ
* http://www.britannica.com/EBchecked/topic/595534/Tiglath-pileser-II
* http://www.encyclo.co.uk/define/Tiglath-Pileser%20II

വർഗ്ഗം:അസീറിയയിലെ ഭരണാധികാരികൾ
ശ്വസനവർണ്ണകങ്ങൾ

വിവിധജന്തുക്കളിൽ ശ്വസനത്തിന് സഹായിക്കുന്ന വർണ്ണവസ്തുക്കൾ (പിഗ്മെന്റുകൾ) ആണ് **ശ്വസനവർണ്ണകങ്ങൾ**. മനുഷ്യരിൽ രക്തത്തിന്റെ ഓക്സിജൻ സംവഹനശേഷി കൂട്ടുന്നതിന് ഇവ സഹായിക്കുന്നു. എല്ലാ കശേരുകികളും ഹീമോഗ്ലോബിനാണ് ശ്വസനവർണ്ണകമായി ഉപയോഗിക്കുന്നത്. മിക്ക അകശേരുകികളിലും കാണപ്പെടുന്ന ശ്വസനവർണ്ണകങ്ങളാണ് ഹീമോഗ്ലോബിൻ, ഹീമോസയാനിൻ, ഹീമെറിത്രിൻ, ക്ലോറോക്രുവോറിൻ എന്നിവ.

## ഹീമോഗ്ലോബിൻ
ഓക്സീകരിക്കപ്പെട്ട ഹീമോഗ്ലോബിന് കടുംചുവപ്പുനിറമാണ്. കശേരുകികളിൽ ചുവന്ന രക്താണുക്കളിലും അകശേരുകികളിൽ രക്തപ്ലാസ്മയിലും ഇവ കാണപ്പെടുന്നു. ഇവയിലെ ലോഹമൂലകം ഇരുമ്പാണ്.
## ഹീമെറിത്രിൻ
നിറമില്ലാത്ത വർണ്ണകമാണിത്. ഓക്സീകരിക്കപ്പെട്ട അവസ്ഥയിൽ ചുവപ്പോ ബ്രൗൺ നിറമോ ഉണ്ടാകും. മണ്ണിരകളുൾപ്പെടുന്ന അനലിഡ വിഭാഗത്തിലാണ് ഇവ കാണപ്പെടുന്നത്. ഇവയിലെ ലോഹമൂലകം ഇരുമ്പാണ്.
## ഹീമോസയാനിൻ
റമില്ല. ഓക്സീകരിക്കപ്പെട്ട അവസ്ഥയിൽ നീലനിറമാകുന്നു. ഇവയിലെ ലോഹമൂലകം കോപ്പറാണ്. ഷഡ്പദങ്ങൾ ഒഴികെയുള്ള ഫൈലം ആർത്രോപ്പോഡ വിഭാഗത്തിൽ കാണപ്പെടുന്നു. 
## ക്ലോറോക്രുവോറിൻ
പച്ചനിറമുള്ള, ഇരുമ്പടങ്ങിയ വർണ്ണകം. ഓക്സീകരിക്കപ്പെട്ട ക്ലോറോക്രുവോറിന് കടുംചുവപ്പുനിറമാണ്. അനലിഡ വിഭാഗത്തിലെ ജീവജാലങ്ങളിൽ കാണപ്പെടുന്നു.
## വനേഡിയം
പ്രോട്ടോകോർഡേറ്റ് എന്ന ആദിമകശേരുകികളിൽ വനേഡിയം മൂലകസാന്നിദ്ധ്യത്തിൽ സീലോമിക് ദ്രവത്തിൽ കാണപ്പെടുന്നു. 
## എക്കൈനോക്രോം
ചുവപ്പുനിറം, ഇരുമ്പടങ്ങിയ വർണ്ണകം. എക്കൈനോഡെർമെറ്റ എന്ന നക്ഷത്രമത്സ്യവിഭാഗത്തിൽ കാണപ്പെടുന്നു.
## അവലംബം

വർഗ്ഗം:ശരീരശാസ്ത്രം
ഉഷ ചന്ദ്രബാബു

കേരളത്തിലെ ഒരു നാടക അഭിനേത്രിയാണ് **ഉഷ ചന്ദ്രബാബു** . മികച്ച നടിക്കുള്ള കേരള സംഗീത നാടക അക്കാദമിയുടെ സംസ്ഥാന അവാർഡ് മൂന്നു വട്ടം നേടിയിട്ടുണ്ട്.
## ജീവിതരേഖ
തൃശൂർ ജില്ലയിലെ ചേലക്കര എന്ന ഗ്രാമത്തിൽ ജനിച്ചു. കെ ടി മുഹമ്മദിന്റെ "തീക്കനൽ" എന്ന നാടകത്തിലൂടെയാണ് ഉഷ അരങ്ങിലെത്തുന്നത്. നാടകനടനായ അച്ഛൻ എം കെ രാഘവനായിരുന്നു അരങ്ങുമായി അടുപ്പിച്ചത്. വിവാഹശേഷം നാടക സംഗീത സംവിധായകൻ ചന്ദ്രബാബുവിന്റെ പിന്തുണ അരങ്ങിൽ വേരുറപ്പിക്കാൻ സഹായിച്ചു. ചിരന്തന തിയേറ്റേഴ്സ്, കോഴിക്കോട് സങ്കീർത്തന, സ്റ്റേജ് ഇന്ത്യ, വടകര വരദ, ഗുരുവായൂർ ബന്ധുര, കലിംഗ എന്നിങ്ങനെ നിരവധി ട്രൂപ്പുകളുടെ നാടകങ്ങളിൽ മികച്ച അഭിനയമാണ് ഉഷ കാഴ്ചവച്ചത്.ഇപ്പോൾ ചേളന്നൂർ കണ്ണങ്കര മുതുവാട്ട്താഴത്ത് കിഴക്കെക്കര വീട്ടിലാണ് താമസം. രാജിഷ, ജിബീഷ് രാജ് എന്നിവർ മക്കളാണ്. പുരോഗമന കലാസാഹിത്യസംഘം ജില്ലാ കമ്മിറ്റി അംഗമാണ്.
പ്രൊഫഷണൽ നാടകത്തോടൊപ്പം തെരുവ് നാടകങ്ങളിലും ഉഷ അഭിനയിക്കാറുണ്ട്. പുരുഷൻ കടലുണ്ടി രചിച്ച അടുക്കള, അരക്കില്ലം, പ്രതീക്ഷയുടെ സൂര്യൻ, എ അബൂബക്കറിന്റെ "എന്നിട്ടും കുട്ടികളെന്താ ഇങ്ങനെ" എന്നീ തെരുവ് നാടകങ്ങൾ അവതരിപ്പിച്ചു. നവകേരള മാർച്ചിനിടെയാണ് "അടുക്കള" അവതരിപ്പിച്ചത്. സി.പി.ഐ.(എം) പാർട്ടി കോൺഗ്രസിനോടനുബന്ധിച്ചും നെയ്യാറ്റിൻകര നിയമസഭാ ഉപതെരഞ്ഞെടുപ്പിലും "എന്നിട്ടും കുട്ടികളെന്താ ഇങ്ങനെ" അരങ്ങിലെത്തിച്ചു. 1989-ൽ പി എൻ മേനോന്റെ മണിയോർഡർ എന്ന ടെലിഫിലിമിൽ അഭിനയിച്ചു.

## പ്രധാന കഥാപാത്രങ്ങൾ
*വർത്തമാനത്തിലേക്കൊരു കണ്ണകി എന്ന നാടകത്തിലെ "കണ്ണകി"
*കടത്തനാട്ടമ്മ
*നവരസനായകൻ എന്ന നാടകത്തിലെ പാർവതി
*കടത്തനാട്ടമ്മയിലെ പൂമാത പൊന്നമ്മ 
*തീക്കനൽ എന്ന നാടകത്തിലെ  സൈന 
*ഇരുട്ടിന്റെ ആത്മാവിലെ അമ്മുക്കുട്ടി
## പുരസ്കാരങ്ങൾ
മികച്ച നടിക്കുള്ള കേരള സംഗീത നാടക അക്കാദമിയുടെ സംസ്ഥാന അവാർഡ് മൂന്നു വട്ടം നേടിയിട്ടുണ്ട്.  കോഴിക്കോട് രംഗഭാഷയ്ക്കു വേണ്ടിത്തന്നെ ജയൻതിരുമല രചിച്ച് മനോജ് നാരായണൻ സംവിധാനം ചെയ്ത നവരസ നായകനിലെ(2005) അഭിനയത്തിനാണ് ഉഷയ്ക്ക് ആദ്യ സംസ്ഥാന അവാർഡ് ലഭിച്ചത്. ജയൻതിരുമല - മനോജ് നാരായണൻ ടീമിൻറെതന്നെ കടത്തനാട്ടമ്മയിലെ(2007) അഭിനയത്തിനായിരുന്നു രണ്ടാമത്തെ അവാർഡ്.

കോഴിക്കോട് രംഗഭാഷയ്ക്കു വേണ്ടി ജയൻതിരുമല രചിച്ച് മനോജ് നാരായണൻ സംവിധാനം ചെയ്ത വർത്തമാനത്തിലെ കണ്ണകി(2012) എന്ന നാടകത്തിൽ കണ്ണകിയായി വേഷമിട്ടതിനാണ് മൂന്നാമതും സംസ്ഥാന അവാർഡ് തേടിയെത്തിയത്.

## അവലംബം

## പുറം കണ്ണികൾ
അരങ്ങ് തന്നെ ജീവിതം http://www.deshabhimani.com/newscontent.php?id=163926 
നാടകം തന്നെ ജീവിതംhttp://metrovaartha.com/2011/12/2012/05/2012/06/01061207/drama-usha20120602.html

വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ചോരക്കണിയാൻ

പുൻടിയസ് എന്ന വർഗ്ഗീകരണകുടുംബത്തിലുൾപ്പെടുന്ന, കേരളത്തിൽ മാത്രം കാണുന്ന  ശുദ്ധജല മത്സ്യം ആണ് **ചോരക്കണിയാൻ**. ശാസ്ത്രീയ നാമം: **Sahyadria** **chalakkudiensis.** ചാലക്കുടിയാറിൽ നിന്നും ആണ് ഇതിനെ കണ്ടു കിട്ടിയിട്ടുള്ളത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചാലക്കുടിപ്പുഴയിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
വിജയൻ മലാപ്പറമ്പ്

ഒരു മലയാള നാടക നടനാണ് **വിജയൻ മലാപ്പറമ്പ്** .  മികച്ച നടനുള്ള കേരള സംഗീത നാടക അക്കാദമിയുടെ 2011 ലെ അവാർഡ് നേടിയിട്ടുണ്ട്.
## ജീവിതരേഖ
കോഴിക്കോട്ടെ മലാപ്പറമ്പിൽ ജനിച്ചു. 1978-ലാണ് വിജയൻ നാടകരംഗത്തേക്ക് എത്തുന്നത്. മലാപ്പറമ്പ് സ്കൂൾ, സെൻറ് ജോസഫ് ഹൈസ്കൂൾ, ശ്രീനാരായണ കോളെജ് തുടങ്ങി പ്രീഡിഗ്രി വരെയുള്ള വിദ്യാഭ്യാസകാലം മുതൽ അമച്വർനാടകവേദികളിൽ വിജയനുണ്ടായിരുന്നു. പി.എം. താജും നജ്മൽ ബാബുവുമായുള്ള അടുത്ത സൗഹൃദമാണ് പ്രഫഷണൽ നാടകവേദിയിലേക്കുള്ള വാതിൽ തുറന്നത്. താജിന്റെ പെരുമ്പറയിലൂടെയാണ് തുടക്കം. പിന്നീട് നാടകാചാര്യൻ കെ.ടി. മുഹമ്മദിന്റെ കളരിയിലേക്ക്. 1978ൽ കെ.ടി. കലിംഗ തിയെറ്റർ രൂപീകരിച്ചപ്പോൾ ആദ്യ നാടകമായ നാൽക്കവലയിൽ നായകനായി വിജയൻ. കൈനാട്ടികൾ, അസ്ഥിവാരം, മേഘസന്ദേശം, ദൈവശാസ്ത്രം, ദീപസ്തംഭം മഹാശ്ചര്യം, വെള്ളപ്പൊക്കം, സൃഷ്ടി, ഇതുഭൂമിയാണ്, കാഫർ, അപരിചിതൻ തുടങ്ങി കെ.ടിയുടെ മിക്കവാറും എല്ലാ നാടകത്തിലും വിജയൻ അഭിനയിച്ചു. തുടർന്ന് ഇബ്രാഹിം വെങ്ങരയുടെ ചിരന്തന, കാലടി ഭരതക്ഷേത്ര, ഷൊറണൂർ സ്വാതി, തിരുവനന്തപുരം ഗായത്രി, ഗുരുവായൂർ ബിന്ദുര, വടകര വരദ, കോഴിക്കോട് സംഘചേതന തുടങ്ങി ഒട്ടേറെ പ്രൊഫഷണൽ ട്രൂപ്പുകളുമായി സഹകരിച്ചു. അങ്കമാലി അഞ്ജലിയുടെ 'മഴമേഘപ്രാവുകൾ' നൂറോളം സ്റ്റേജുകൾ കഴിഞ്ഞു.

ഇബ്രാഹിം വേങ്ങരയുടെ ഏറ്റവും പ്രശസ്തമായ രാജ്യസഭ, വിജയന്റെ നാടക ജീവിതത്തിലെ നാഴികക്കല്ലായിരുന്നു. മുന്നൂറോളം സ്റ്റേജുകളിലാണ് രാജ്യസഭ നിറഞ്ഞു കളിച്ചത്. വേങ്ങരയുടെ ചിരന്തന തിയെറ്റേഴ്സിനു കീഴിൽ ഉപഹാരം, ഒടിയൻ തുടങ്ങിയവയും ചെയ്തു. ഇടക്കാലത്ത് പെരുമ്പാവൂരിലെ കൊച്ചിൻ കലാസമിതിയിൽ ബെന്നി.പി നായരമ്പലത്തിന്റെ അയലത്തെ വിശേഷങ്ങളിൽ അഭിനയിച്ചു. അങ്കമാലി ഭരത ക്ഷേത്ര തിയെറ്റേഴ്സിന്റെ കരകുളം ചന്ദ്രൻ സംവിധാനം ചെയ്ത ഈശ്വരന്റെ മേൽവിലാസം, ഇവിടം സ്വർഗമാണ് തുടങ്ങിയ നാടകങ്ങളും വിജയനെ കൂടുതൽ ജനകീയനാക്കി. ഭരത ക്ഷേത്രയിൽ നിന്നാണ് സംസ്ഥാന അവാർഡിന് അർഹനാക്കിയ അങ്കമാലി അഞ്ജലിയിലേക്ക് പോകുന്നത്. പിന്നീട് പ്രദീപ് റോയിയുടെ മേടപ്പൊന്നും സുനിൽ.കെയുടെ നേരറിയും നേരത്തിലും അഭിനയിച്ചു.

## നാടകങ്ങൾ
* മഴമേഘപ്രാവുകൾ (മികച്ച നടനുള്ള പുരസ്കാരം ലഭിച്ചു)

## പുരസ്കാരങ്ങൾ
*മികച്ച നടനുള്ള സംഗീതനാടക അക്കാദമിയുടെ 2011 ലെ അവാർഡ് 
## അവലംബം

## പുറം കണ്ണികൾ
*നാടകം വിജയൻ റങ്കൂൺ ലോഡ്ജിൽhttp://metrovaartha.com/2012/06/01061210/drama-vijayan20120601.html

വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:മലയാളനാടകനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ചെന്തലയൻ അരിവാൾക്കൊക്കൻ

ഒരു ദേശാടനപക്ഷിയാണു് **ചെന്തലയൻ അരിവാൾക്കൊക്കൻ**.  ഇംഗ്ലീഷിൽ **Red-naped Ibis, Indian Black Ibis, Black Ibis** എന്നൊക്കെ പറയുന്നു.നീണ്ടു വളഞ്ഞ കൊക്കാണ് ഉള്ളത്. കറുത്ത നിറം. തലയിൽ ചുവന്ന പാട് (crimson). ചുമലിന്നടുത്ത് വെളുത്ത പാട്.ഇന്ത്യൻ ഉപഭൂഖണ്ഡത്തിൽ മിക്കയിടത്തും കാണുന്നു. നദീതീരത്തും ചതുപ്പുകളിലും ജലസേചനമുള്ള കൃഷിയിടങ്ങളിലും കാണുന്നു. കേരളത്തിലെ ദേശാടന പക്ഷിയാണ്.

ഇരുണ്ട ശരീരമുള്ള, പലപ്പോഴും നീലകലർന്ന പച്ച നിറമുള്ള ഒരു ഇടത്തരം വലിപ്പമുള്ള ഐബിസ്. കിരീടവും കഴുത്തും കടും ചുവപ്പ് നിറത്തിലുള്ള അരിമ്പാറകളാൽ മൂടപ്പെട്ടിരിക്കുന്നു. ചിറകിന്റെ തോളിനടുത്ത് സാധാരണയായി ഒരു വെളുത്ത പാട് കാണാം. കൊക്ക് നീളമുള്ളതും താഴേക്ക് വളഞ്ഞതുമാണ്. സമാനമായി കാണപ്പെടുന്ന ഗ്ലോസി ഐബിസുമായി ഈ ഇനത്തെ ആശയക്കുഴപ്പത്തിലാക്കാം, പക്ഷേ ഗ്ലോസി ഐബിസ് ചെറുതാണ്, കൂടാതെ ചുവന്ന അരിമ്പാറയും വെളുത്ത തോളിൽ പാടും ഇല്ല. പറക്കുമ്പോൾ, ഗ്ലോസി ഐബിസിലേതുപോലെ, റെഡ്-നേപ്പ്ഡ് ഐബിസിന്റെ കാലുകൾ വാലിനപ്പുറത്തേക്ക് വ്യാപിക്കുന്നില്ല. മറ്റ് മിക്ക ഐബിസുകളിൽ നിന്നും വ്യത്യസ്തമായി, റെഡ്-നേപ്പ്ഡ് റൈ പാടങ്ങൾ പോലുള്ള വരണ്ട ആവാസ വ്യവസ്ഥകളെയാണ് ഇഷ്ടപ്പെടുന്നത്. ഇത് സാധാരണയായി ഒറ്റയ്ക്കോ അയഞ്ഞ ഗ്രൂപ്പുകളായോ കാണപ്പെടുന്നു.
## പ്രജനനം
ഹരിയാനയിലാണ് മുട്ടയിടുന്നത്. മാർച്ച് മുതൽ ഒക്ടോബർ വരെയാണ് മുട്ടയിടുന്ന കാലം.മരങ്ങളിലാണ് കൂടുകെട്ടുന്നത്.

## ചിത്രശാല

File:Black Ibis (Pseudibis papillosa) W IMG 0050.jpg|at Pocharam lake, Andhra Pradesh, India.
File:Black Ibis (Pseudibis papillosa) in flight W IMG 0045.jpg|at Pocharam lake, Andhra Pradesh, India.
Image:Black Ibis- Bharatpur I IMG 8624.jpg|at Bharatpur.
Image:Black Ibis- Hodal I IMG 9701.jpg| at Hodal.
File:Black Ibis (Pseudibis papillosa) in Kinnarsani WS, AP W IMG 6092.jpg|in Kinnerasani Wildlife Sanctuary, Andhra Pradesh, India.
File:Black Ibis (Pseudibis papillosa) in Kinnarsani WS, AP W IMG 6088.jpg|in Kinnerasani Wildlife Sanctuary, Andhra Pradesh, India.
File:Black Ibis (Pseudibis papillosa) in Kinnarsani WS, AP W IMG 6085.jpg|in Kinnerasani Wildlife Sanctuary, Andhra Pradesh, India.
File:Black Ibis (Pseudibis papillosa) in Kinnarsani WS, AP W IMG 6076.jpg|in Kinnerasani Wildlife Sanctuary, Andhra Pradesh, India.
File:Black Ibis (Pseudibis papillosa) in Kinnarsani WS, AP W IMG 6075.jpg|in Kinnerasani Wildlife Sanctuary, Andhra Pradesh, India.
File:Black Ibis (Pseudibis papillosa) in Kinnarsani WS, AP W2 IMG 6075.jpg|in Kinnerasani Wildlife Sanctuary, Andhra Pradesh, India.

ലഘുചിത്രം|Red Naped Ibis (ചെന്തലയൻ അരിവാൾകൊക്കൻ)

വർഗ്ഗം:കൊക്കുകൾ
വർഗ്ഗം:ദേശാടനപ്പക്ഷികൾ
ബ്രംപ്ടൺ

കാനഡയിലെ  ഒമ്പതാമത്തെ ഏറ്റവും വലിയ നഗരം ആണ് **ബ്രംപ്ടൺ** . 2011-ലെ  സെൻസസ് പ്രകാരം ഇവിടെത്തെ ജനസംഖ്യ  523,911 ആയിരുന്നു. ഒന്റാറിയോ എന്ന സംസ്ഥാനത്ത് ആണ് ഈ നഗരം സ്ഥിതി ചെയുന്നത്.

## ഭാഷകൾ
2006-ലെ സെൻസെസ് പ്രകാരം ഏറ്റവും കുടുതൽ ആളുകൾ സംസാരിക്കുന്ന ഭാഷ ഇംഗ്ലീഷ് ആണ്. രണ്ടാമത്തെ ഭാഷ പഞ്ചാബി , പിന്നെ ഗുജറാത്തിയും ഉറുദുവും, സ്പാനിഷ്‌ , ഇറ്റാലിയൻ എന്നിവയും ആണ്.

## ഇതു കൂടി കാണു
*പീൽ ഡിസ്ട്രിക്റ്റ് സ്കൂൾ ബോർഡ്
*ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡ്

## അവലംബം

വർഗ്ഗം:കാനഡയിലെ നഗരങ്ങൾ
സെന്റ്‌ ഫ്രാൻസിസ് കത്തീഡ്രൽ

എറണാകുളം ജില്ലയിലെ കലൂരിൽ സ്ഥിതി ചെയ്യുന്ന ഒരു ക്രൈസ്തവ ദേവാലയമാണു് **സെന്റ്‌ ഫ്രാൻസിസ് കത്തീഡ്രൽ**.

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വധശിക്ഷ ദക്ഷിണ സുഡാനിൽ

ദക്ഷിണ സുഡാനിൽ വധശിക്ഷ നിയമപരമാണ്. 
## ചരിത്രം
2011 ജൂലൈ 9-ന് സ്വാതന്ത്ര്യം നേടിയശേഷം നവംബർ മാസത്തിനുള്ളിൽ 5 പേരെ വധിച്ചിരുന്നു. 
## വധശിക്ഷയർഹിക്കുന്ന കുറ്റങ്ങൾ
സ്വാതന്ത്ര്യത്തിനു മുൻപുള്ള  പീനൽ കോഡ് ആക്റ്റ് (2008) പ്രകാരം രാജ്യദ്രോഹം, കലാപം, കൊള്ള, അട്ടിമറി, മരണത്തിനു കാരണമായ തീവ്രവാദപ്രവർത്തനം, കൊലക്കുറ്റവിചാരണയിൽ കള്ളസാക്ഷി പറയുന്നതു മൂലം വധശിക്ഷയ്ക്ക് കാരണമാകുക, കൊലപാതകം, മുൻപ് കൊലക്കുറ്റത്തിന് ജീവപര്യന്തം തടവു ലഭിച്ചയാൾ നടത്തുന്ന വധശ്രമം, കൊള്ളസംഘത്തിന്റെ കൂടെ കൊലപാതകം നടത്തുക, അക്രമത്തോടു കൂടിയ മയക്കുമരുന്നു കടത്ത് എന്നിവയൊക്കെ വധശിക്ഷ ലഭിക്കാവുന്ന കുറ്റങ്ങളാണ്. 
## നിയമവശങ്ങൾ
കോടതിയുടെ അഭിപ്രായത്തിൽ 18 വയസ് കഴിഞ്ഞിട്ടില്ലാത്തവരെയും 70 വയസ് കഴിഞ്ഞവരെയും വധശിക്ഷനൽകാൻ വിധിക്കാൻ പാടില്ല. 2011 ജൂലൈ 9-ലെ ഇടക്കാല ഭരണഘടനയും വധശിക്ഷ ഒഴിവാക്കിയിട്ടില്ല. 
## ശിക്ഷാരീതി
2008-ലെ ക്രിമിനൽ നടപടിക്രമം അനുസരിച്ച് തൂക്കിക്കൊലയാണ് ശിക്ഷാരീതി. 
## അവലംബം

സുഡാൻ ദക്ഷിണ
ദക്ഷിണ സുഡാൻ
ദക്ഷിണ സുഡാൻ
റോബർട്ട് ബ്രൂസ് ഫുട്ട്

ഇന്ത്യൻ പ്രീഹിസ്റ്ററിയുടെ പിതാവ് എന്നറിയപ്പെടുന്ന ഭൗമ ശാസ്ത്രജ്ഞനും പുരാവസ്തു ഗവേഷകനുമാണ്**റോബർട്ട് ബ്രൂസ് ഫുട്ട്.** 1863 മെയ് 30 ന് ചെന്നൈക്കടുത്ത് പല്ലാവരത്തുനിന്ന് ആദ്യമായി ഒരു ചരിത്രാതീത ശിലായുധം റോബർട്ട് ബ്രൂസ് കണ്ടെടുത്തത്. മൂന്ന് മാസങ്ങൾക്കുശേഷം സപ്തംബറിൽ റോബർട്ടും വില്ല്യം കിങ്ങും ചേർന്ന് തിരുവള്ളൂരിലെ അത്തിറംപക്കത്തുനിന്നും മറ്റൊരു ശില കൂടി ഖനനം ചെയ്തെടുത്തു. ഈ ചരിത്രസ്മാരകങ്ങൾ ബ്രൂസ് പിന്നീട് മദ്രാസ് മ്യൂസിയത്തിന് കൈമാറി. 1904 ൽ 40,000 രൂപ കൊടുത്താണ് ഈ മ്യൂസിയം ഈ അമൂല്യ വസ്തുക്കൾ സ്വന്തമാക്കിയത്. ശിലായുഗ മനുഷ്യർ വേട്ടയാടാൻ ഉപയോഗിച്ചിരുന്ന കൈമഴുവാണ് ഈ ശിലകളെന്ന് കരുതപ്പെടുന്നു.
## അവലംബം
 
## പുറം കണ്ണികൾ
*Museum article which discusses Foote's contributions
*Indian prehistory  
*An introduction to Indian prehistory 
*Article by the Prehistory Society 
*Effect of Foote's work on modern archeological finds

വർഗ്ഗം:ഭൗമശാസ്ത്രജ്ഞർ
വർഗ്ഗം:പുരാവസ്തു ഗവേഷകർ
വർഗ്ഗം:1863-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
തിത്തിരിപ്പക്ഷികൾ (വിവക്ഷ)

കരാഡ്രിഡേ(Charadriidae) പക്ഷികുടുംബത്തിൽപ്പെടുന്ന, മണൽക്കോഴികളോട് അടുത്ത ബന്ധമുളള പക്ഷികളാണ് തിത്തിരിപ്പക്ഷികൾ. 

*തിത്തിരിപ്പക്ഷികൾ
*മഞ്ഞക്കണ്ണി തിത്തിരി
*വെള്ളവാലൻ തിത്തിരി
*ചാരത്തലയൻ തിത്തിരി
*ചെങ്കണ്ണി തിത്തിരി
കരിമ്പാച്ചി

കേരളത്തിൽ മാത്രം കാണപ്പെടുന്നന ശുദ്ധജല മത്സ്യം ആണ് **കരിമ്പാച്ചി**. പെരിയാറിൽ മാത്രം കാണപ്പെടുന്ന ഇവ ഇന്ന് വംശനാശത്തിന്റെ വക്കിലാണ്.

## അവലംബം

വർഗ്ഗം:പെരിയാറിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
വധശിക്ഷ അഫ്ഗാനിസ്ഥാനിൽ

അഫ്ഗാനിസ്ഥാനിൽ **[[വധശിക്ഷ]]** നിയമപരമായി നൽകാവുന്ന ഒരു ശിക്ഷാരീതിയാണ്. അടുത്തകാലത്ത് അഫ്ഗാനിസ്ഥാനിൽ വധശിക്ഷ നൽകപ്പെട്ട ചിലരുടെ ലിസ്റ്റ് താഴെക്കൊടുക്കുന്നു:

## വധിക്കപ്പെട്ടവർ
*2011 ജൂൺ- ധാരാളം പേരെക്കൊന്ന രണ്ട് കുറ്റവാളികളെ കാബൂളിൽ തൂക്കിക്കൊന്നു. 
*2007 ഒക്ടോബറിൽ- 15 പ്രതികളെ രാജ്യത്തെ പ്രധാന ജയിലിനുള്ളിൽ വെടിവച്ച് കൊന്നു. 
*2004 ഏപ്രിലിൽ- അജ്ഞാതരായ തടവുകാർ വധിക്കപ്പെട്ടു. 

## അവലംബം

അഫ്ഗാനിസ്ഥാൻ
അഫ്ഗാനിസ്ഥാൻ
നൈട്രജൻ ചക്രം

ജീവികളിൽ ന്യൂക്ലിക്കമ്ളങ്ങളുടേയും മാംസ്യത്തിന്റേയും അവശ്യഘടകമാണ് നൈട്രജൻ. അന്തരീക്ഷത്തിൽ 78 ശതമാനവും സ്വതന്ത്രരൂപത്തിൽ നൈട്രജൻ കാണപ്പെടുന്നു. നൈട്രജൻ മൂലകം അവയുടെ വിവിധ സംയുക്തങ്ങളുടെ രൂപത്തിൽ ഹരിതസസ്യങ്ങൾ വഴി ജന്തുക്കളിലേയ്ക്കും തിരിച്ച് അന്തരീക്ഷത്തിലേയ്ക്കും മണ്ണിലൂടെ എത്തുന്ന പ്രക്രിയയാണ് **നൈട്രജൻ ചക്രം**. ബാക്ടീരിയകൾ, പായലുകൾ, ഇടിമിന്നൽ പോലുള്ള ഭൗതിക പ്രതിഭാസങ്ങൾ ഇവയെല്ലാം നൈട്രജൻ ചക്രത്തിൽ ഉൾപ്പെടുന്നു. നൈട്രജന്റെ അഭാവം സസ്യങ്ങളുടെ വളർച്ചയെ പ്രതികൂലമായി ബാധിക്കുമെന്നതിനാൽ കൃത്രിമരാസവളങ്ങളുടെ രൂപത്തിൽ മണ്ണിൽ നൈട്രജൻ ചേർക്കാറുണ്ട്.
## നൈട്രജൻ സ്ഥിരീകരണം
അന്തരീക്ഷത്തിൽ മുക്കാൽ ശതമാനത്തിലധികം നൈട്രജനാണെങ്കിലും ഹരിതസസ്യങ്ങൾക്ക് നൈട്രജനെ നേരിട്ട് ആഗിരണം ചെയ്യാനുള്ള കഴിവില്ല. അവ നൈട്രജന്റെ സംയുക്തങ്ങളായ നൈട്രസ് ഓക്സൈഡ്, അമോണിയ, നൈട്രൈറ്റുകൾ എന്നീ രൂപങ്ങളിലേയ്ക്ക് മാറ്റപ്പെട്ടാൽ സസ്യശരീരത്തിലേയ്ക്ക് ആഗിരണം ചെയ്യപ്പെടും. അന്തരീക്ഷത്തിലെ നൈട്രജനെ മണ്ണിൽ സസ്യങ്ങളുടെ ആഗിരണത്തിനായി നൈട്രജൻ  സംയുക്തങ്ങളായി മാറ്റുന്ന പ്രക്രിയയാണ് നൈട്രജൻ സ്ഥിരീകരണം. ഇതിന് സൂക്ഷ്മജീവികളുടെ സഹായമുണ്ടെങ്കിൽ അതിനെ ജൈവികനൈട്രജൻ സ്ഥിരീകരണം എന്നുവിളിക്കുന്നു. ഇടിമിന്നൽ മൂലമുള്ള നൈട്രജൻ സ്ഥിരീകരണവും പ്രകൃതിയിൽ കാണപ്പെടുന്നു. 
### ജൈവികനൈട്രജൻ സ്ഥിരീകരണം
ജീവികളുടെ മൃതശരീരങ്ങളും ജന്തുവിസർജ്ജ്യങ്ങളും അമോണീകരണ ബാക്റ്റീരിയകൾ (Ammonifying bacteria) വിഘടിപ്പിച്ച് കാർബണിക സം‌യുക്തങ്ങളിലെ നൈട്രജനെ അമോണിയ ആക്കിമാറ്റുന്നു. രാസസംശ്ലേഷക നൈട്രീകരണ ബാക്റ്റീരിയകൾ (Chemosythetic Nitrifying Bacteria) ഇങ്ങനെയുണ്ടാകുന്ന അമോണിയയെ നൈട്രേറ്റുകൾ ആക്കി മാറ്റുന്നു.
റൈസോബിയം, ക്ലോസ്ട്രിയം, അസറ്റോബാക്റ്റർ തുടങ്ങിയ ബാക്റ്റീരിയകൾക്ക് അന്തരീക്ഷവായുവിൽ നിന്ന് നൈട്രജൻ സ്വീകരിച്ച് നൈട്രജൻ സം‌യുക്തങ്ങളാക്കാൻ കഴിവുണ്ട്. ഇവയെ നൈട്രജൻ സ്ഥിരീകരണ ബാക്റ്റീരിയകൾ (Nitrogen Fixing Bacteria) എന്നു വിളിക്കുന്നു. റൈസോബിയത്തിന്റെ ഇനത്തിൽ പെടുന്ന ബാക്റ്റീരിയങ്ങൾ പയർ വർഗ്ഗത്തിലെ പെടുന്ന ചെടികളുടെ മൂലാർബുദങ്ങളിൽ വസിക്കുകയും പ്രവർത്തിക്കുകയും ചെയ്യുന്നു. ഇക്കാരണം കൊണ്ട് റബ്ബർ തോട്ടങ്ങളിലും നെൽവയലുകളിൽ രണ്ട് വിളകൾക്കിടയിലും പയർവർഗ്ഗത്തിലെ ചെടികൾ നടാറുണ്ട്. ക്ലോസ്ട്രീഡിയം, അസറ്റോബാക്റ്റർ തുടങ്ങിയവ മണ്ണിൽ സ്വതന്ത്രമായി ജീവിക്കുന്നവയും നൈട്രജൻ സ്ഥിരീകരണം നടത്തുന്നവയുമാണ്‌. 

ചില നീല ഹരിത ആൽഗകൾക്കും  അന്തരീക്ഷവായുവിലെ നൈട്രജൻ സ്വീകരിച്ച് നൈട്രജൻ സം‌യുക്തങ്ങളുണ്ടാക്കാൻ കഴിവുണ്ട്. അതുകൊണ്ട് നെൽവയലുകളിൽ ഇത്തരം ആൽഗകളേയും വളർത്താറുണ്ട്. 
ഇടിമിന്നൽ ഉണ്ടാകുമ്പോഴും നൈട്രജൻ സ്ഥിരീകരണം നടക്കാറുണ്ട്. അത്തരം സന്ദർഭത്തിൽ അന്തരീക്ഷത്തിലുണ്ടാകുന്ന നൈട്രജൻ ഓക്സൈഡുകൾ മഴയിലൂടെ മണ്ണിലെത്തുകയും നൈട്രേറ്റുകൾ ആവുകയും ചെയ്യും.
അന്തരീക്ഷത്തിൽ നിന്നും ആഗിരണം ചെയ്യപ്പെടുന്ന നൈട്രജന്റെ ഒരുഭാഗം മൃതശരീരങ്ങളിലും മറ്റും പ്രവർത്തിക്കുന്ന ഡീനൈട്രിഫയിങ് ബാക്റ്റീരിയകളുടെ പ്രവർത്തനഫലമായി അന്തരീക്ഷത്തിലേക്ക് തിരിച്ചു ചെല്ലുന്നുണ്ട്.

## പ്രാധാന്യം
ജീവന്റെ നിലനില്പിന്‌ നൈട്രജൻ അത്യന്താപേക്ഷിതമാണ്‌. മാംസ്യത്തിലും മർമ്മാമ്ലങ്ങളിലും (Nucleic Acids) നൈട്രജൻ അടങ്ങിയിരിക്കുന്നു. ജീവികളുടെ സ്വഭാവസവിശേഷതകളെ നിയന്ത്രിക്കുന്ന  ഡി.എൻ.എ. യിലെ ജീനുകളുടെ പ്രധാനഘടകം അഡിനിൻ, തൈമിൻ, ഗ്വാനിൻ, സൈറ്റോസിൻ തുടങ്ങിയ നൈട്രജൻ ബേയ്സുകളാണ്. 

## പുറത്തേക്കുള്ള കണ്ണികൾ
## അവലംബം

വർഗ്ഗം:ജൈവരാസ ചക്രങ്ങൾ
വർഗ്ഗം:നൈട്രജൻ ചക്രം
തിത്തോഗലിയ

ജൈനധർമഗ്രന്ഥത്തെ **തിത്തോഗലിക** എന്നു പറയുന്നു. പ്രാകൃതഭാഷയിലാണ് ഈ പുരാണകാവ്യകൃതി. ഗ്രന്ഥകാരനെപ്പറ്റിയും കാലത്തെപ്പറ്റിയും വ്യക്തമായ സൂചന ലഭിച്ചിട്ടില്ല. 7-ആം നൂറ്റാണ്ടിൽ രചിച്ച വ്യവഹാരഭാഷ്യം എന്ന കൃതിയിൽ പരാമർശിക്കുന്നതിനാൽ 7-ആം നൂറ്റാണ്ടിനു മുമ്പാണ് കാലമെന്നനുമാനിക്കാം. ശ്വേതാംബരജൈന വിഭാഗക്കാരുടെ പുരാണഗ്രന്ഥങ്ങളുടെ പട്ടികയിൽ ഈ കൃതി ഉൾപ്പെടുത്തിയിട്ടുണ്ട്. ജൈനവിശ്വാസമനുസരിച്ചുള്ള കാലചക്രത്തിന്റെ ഗതിയാണ് ഇതിൽ മുഖ്യമായി വർണിക്കുന്നത്. 1233 ഗാഥകളാണ് തന്റെ ഗ്രന്ഥത്തിലുള്ളതെന്ന് ഗ്രന്ഥകാരൻ രേഖപ്പെടുത്തിയിട്ടുണ്ടെങ്കിലും കൈയെഴുത്തു പ്രതികളിൽ 1251 മുതൽ 1254 വരെ ഗാഥകളാണുള്ളത്.

## കലചക്രം

കാലചക്രം എന്ന നിലയിൽ കാലചംക്രമണം ചാക്രികമാണെന്നാണ് ജൈനവിശ്വാസം. കാലചക്രത്തിന് ഉത്സർപ്പിണി, അവസർപ്പിണി എന്നീ രണ്ട് ഭാഗങ്ങളും ഓരോ ഭാഗത്തിനും വീണ്ടും ആറുഭാഗം വീതവും (ചക്രത്തിന്റെ ആറ് ആരക്കാലുകളായാണ് ഇതിനെ കണക്കാക്കുന്നത്) ഉണ്ടെന്നു പറയുന്നു. ജൈനധർമം ഉന്നതിയിലേക്കുവരുന്ന ഘട്ടമാണ് ഉത്സർപ്പിണി. അവനതിയിലേക്കുവരുന്നത് അവസർപ്പിണി.

## അവസർപ്പിണി

അവസർപ്പിണിയിലെ മൂന്നും നാലും വിഭാഗങ്ങൾ പ്രത്യേകം വർണിക്കുന്നു. ആദ്യത്തെ തീർഥങ്കരനായ ഋഷഭന്റേയും തുടർന്നുവന്ന തീർഥങ്കരന്മാരുടേയും ഇവരുടെ സമകാലികരായ ചക്രവർത്തി, വാസുദേവൻ തുടങ്ങിയ വിശിഷ്ട വ്യക്തികളുടേയും കഥ വിവരിക്കുന്നു. അവസർപ്പിണിയുടെ നാലാം വിഭാഗത്തിൽ 3 വർഷവും 8 മാസവും ഒരു പക്ഷവും ബാക്കിയുള്ള കാലത്താണ് മഹാവീരന്റെ നിർവാണവും പാലകന്റെ രാജ്യാഭിഷേകവും എന്നു രേഖപ്പെടുത്തിയിരിക്കുന്നു. പാലകൻ 60 വർഷവും തുടർന്ന് നന്ദരാജവംശം 155 വർഷവും മൌര്യവംശം 160 വർഷവും പുഷ്യമിത്രൻ 30-ഉം ബലമിത്രനും ഭാനുമിത്രനും കൂടി 60 വർഷവും നഹുഷൻ 40 വർഷവും രാജ്യം ഭരിച്ചു. മഹാവീരനുശേഷം 605 വർഷം കഴിഞ്ഞപ്പോൾ ശകൻ രാജാവായി.

കൽക്കി തുടങ്ങിയ ദുഷ്ടരാജാക്കന്മാരെപ്പറ്റിയും ഇതിൽ പരാമർശമുണ്ട്. ജൈനധർമ ഗ്രന്ഥങ്ങൾ ഇവരുടെ കാലത്തു നാശോന്മുഖമായതായും ഭദ്രബാഹു, സ്‌ഥൂലഭദ്രൻ തുടങ്ങിയ മുനിമാരുടെ പ്രയത്നത്താൽ അവ വീണ്ടും പുനർജനിച്ചതായും വിവരിക്കുന്നു. അവസർപ്പിണി കാലത്തിന്റെ അന്ത്യത്തോടെ ജൈനധർമം നഷ്ടപ്രായമാകുമെന്നും വീണ്ടും ഉത്സർപ്പിണി കാലഘട്ടത്തിൽ പുരോഗതി നേടുമെന്നും രേഖപ്പെടുത്തുന്നു.

## ജഡവസ്തുക്കൾ

ജഡവസ്തുക്കളെ ജൈനധർമമനുസരിച്ച് 5 ആയി വിഭജിച്ചിട്ടുണ്ട്. 
#പുദ്ഗലാസ്തികായം (Matter), 
#ആകാശാസ്തികായം (Space), 
#ധർമാസ്തികായം (The fulcrum of motion), 
#അധർമാസ്തികായം (The fulcrum of rest), 
#കാലം (Time) 
എന്നിങ്ങനെയാണ് ആ വിഭജനം. ഇതിൽ കാലത്തെ ഒരു വസ്തുവിപര്യയം (Modification of substance) എന്ന നിലയിലാണ് പരിഗണിക്കുന്നത്. ജൈന തത്ത്വചിന്തയിൽ കാലം ഒരു വസ്തുവല്ല, വസ്തുക്കളുടെ പൂർവാവസ്ഥയേയും ഉത്തരാവസ്ഥയേയും വെളിപ്പെടുത്തുന്ന അഖണ്ഡപ്രതിഭാസമായ യാഥാർഥ്യമാണ് എന്ന് തിത്തോഗലിയ വ്യക്തമാക്കുന്നു.

ശ്വേതാംബര ജൈനഗ്രന്ഥ പരമ്പരയിലെ 45 ഗ്രന്ഥങ്ങളുടെസമാഹാരത്തിൽ (പൌരോഹിത്യ ശാസ്ത്രം) തിത്തോഗലിയ പരാമർശിക്കപ്പെട്ടിട്ടില്ല. എന്നാൽ 84 ഗ്രന്ഥങ്ങളുടെ സമാഹാരത്തിൽ ഇത് ഉൾക്കൊള്ളിച്ചിട്ടുണ്ട്.

തിത്തോഗലിപന്നയ എന്ന ഗ്രന്ഥം ജാലോറിൽനിന്ന് 1975-ലും ഡി.ഡി.മാൽവാനിയയുടെ സ്റ്റഡീസ് ഒഫ് തിത്തോഗലിയ ജയ് പൂരിൽനിന്ന് 1971-ലും പ്രസിദ്ധീകരിച്ചിട്ടുണ്ട്. മുനികല്യാൺ വിജയാജിയുടെ വീരനിർവാണസംവത് ഔർ ജൈൻകാലഗണന (1931) എന്ന ഗ്രന്ഥം തിത്തോഗലിയയെ ആധാരമാക്കിയാണു രചിച്ചത്. 

## അവലംബം

## പുറത്തേക്കുള്ള കണ്ണികൾ
*http://www.cs.colostate.edu/~malaiya/agamas.html
*http://www.jainuniversity.org/PDFs/eng-lib/4.2.pdf 
*http://www.adishakti.org/forum/idol_worship_jain_agamas_give_no_reference_to_moorthis_in_poojas_or_temples_4-07-2007.htm
ഈയം പൂശൽ

പിത്തള പാത്രങ്ങളിൽ പുളി പോലെ രാസഗുണമുള്ള ഭക്ഷണപദാർത്ഥങ്ങൾ പാചകം ചെയ്യുമ്പോൾ പാത്രങ്ങൾക്ക് രാസമാറ്റം വരാതിരിക്കാൻ തകരം (Tin) ഉരുക്കി പൂശുന്ന പ്രക്രിയയെ **ഈയം പൂശൽ** എന്നു പറയുന്നു.
## പാത്രങ്ങളിൽ വിഷാംശം അടിയാതെ സൂക്ഷിക്കൽ
ഇന്ത്യയിലെ പല സംസ്ഥാനങ്ങളിലും ഈയം പൂശൽ ഒരു കുലത്തൊഴിലായിട്ടാണ് പരിഗണിച്ചിരുന്നത്. പിത്തള, ചെമ്പ്, ഓട് പോലുള്ള ലോഹങ്ങളാൽ നിർമ്മിതമായ പാത്രങ്ങളിൽ പുളി അടങ്ങിയ ഭക്ഷണപദാർത്ഥങ്ങൾ കുറേ ദിവസങ്ങൾ സൂക്ഷിച്ചു വച്ചിരുന്നാൽ, കാലക്രമേണ ആ പാത്രങ്ങളിൽ വിഷാംശമുള്ള പച്ച നിറത്തിലുള്ള ഒരു പടലം രൂപം കൊള്ളുന്നതായി കാണാം. ചെമ്പു പാത്രങ്ങളിൽ പാചകം ചെയ്യുമ്പോൾ, കോപ്പറും കാർബൺ ഡൈ ഓക്‌സൈഡും കൂടിച്ചേർന്ന് കുപ്രിക് കാർബണേറ്റ് ഉണ്ടാകും. 
## പഞ്ചലോഹ നിർമ്മിതമായ പാത്രങ്ങൾ

സ്വർണ്ണം, വെള്ളി, ചെമ്പ്, പിത്തള, ഓട് എന്നീ ലോഹങ്ങൾ പഞ്ചലോഹങ്ങൾ എന്നറിയപ്പെടുന്നു. സ്വർണ്ണവും വെള്ളിയും വിലകൂടിയ ലോഹങ്ങളായതു കൊണ്ട് ചെമ്പും, പിത്തളയും, ഓടും പാത്ര നിർമ്മാണത്തിന് പരക്കെ ഉപയോഗിച്ചു വന്നു. പാത്രനിർമ്മാണ രംഗത്ത് സ്റ്റെയിൻലസ് സ്റ്റീൽ പ്രചാരത്തിൽ വന്നത് ഏതാനും ദശകങ്ങൾക്കു മുമ്പ് മാത്രമാണ്. ചെമ്പ് കൂടുതൽ ചൂട് താങ്ങുന്ന ലോഹമാണ്. പക്ഷേ പെട്ടെന്ന് ക്ലാവ് പിടിക്കുമെന്ന ദോഷവുമുണ്ട്. രണ്ട് പങ്ക് ചെമ്പും ഒരു പങ്ക് നാകവും ചേർത്തുണ്ടാക്കുന്ന പിത്തളപ്പാത്രങ്ങൾ ഇപ്പോഴും വ്യാപകമായി ഉപയോഗത്തിലുണ്ട്. പിത്തള പാത്രങ്ങളിലും പുളി പോലെയുള്ള രാസഗുണമുള്ള ഭക്ഷണ പദാർത്ഥങ്ങൾ സൂക്ഷിച്ചു വച്ചാൽ അത് ക്ലാവു പിടിക്കാൻ കാരണമാകും. ഈയം പൂശൽ എന്ന പേർ ഉപയോഗിച്ചാലും, യഥാർത്ഥത്തിൽ തകരം (Tin) പൂശുന്നതിനെയാണ് ഈയം പൂശൽ എന്നു വിളിക്കുന്നത്. ഈയം (Lead) വിഷാംശം കൂടുതലായുള്ള ലോഹമായതു കൊണ്ട്, ഭക്ഷണ പദാർത്ഥങ്ങൾക്ക് സുരക്ഷ പ്രദാനം ചെയ്യുന്ന തകരമാണ് പാത്രങ്ങളിൽ പൂശാനായി ഉപയോഗിക്കുന്നത്. പഴങ്ങളും, പഴച്ചാറുകളും, ബിസ്‌കറ്റും, അതു പോലെ മറ്റു പല ഭക്ഷണ സാധനങ്ങളും തകരപ്പാത്രങ്ങളിൽ പൊതിഞ്ഞുവിൽക്കുന്നതിന് ഇതാണ് കാരണം.

തകരം ഇരുമ്പിനോട് നന്നായി യോജിക്കുന്ന ലോഹമാണ്. ഈയത്തിനെയും, സിങ്കിനെയും, ഉരുക്കിനെയും പൊതിഞ്ഞ് തുരുമ്പിക്കലിൽ നിന്ന് സംരക്ഷിക്കാൻ തകരമുപയോഗിക്കാറുണ്ട്. ഉരുക്കിൽ തകരം പൊതിഞ്ഞ പാത്രങ്ങൾ ഭക്ഷണം സൂക്ഷിച്ചു വയ്ക്കാൻ ഉപയോഗിക്കാറുണ്ട്. തകരലോഹത്തിന്റെ ഏറിയ പങ്ക് ഉപയോഗവും ഈ ആവശ്യത്തിനാണ്. 1812-ൽ ലണ്ടനിലാണ് ഇത്തരത്തിൽ ഈയം പൂശിയ പാത്രം ആദ്യമായി ഭക്ഷണം സൂക്ഷിക്കാനായി വാണിജ്യാടിസ്ഥാനത്തിൽ നിർമിച്ച് തുടങ്ങിയത്. ബ്രിട്ടീഷ് ഇംഗ്ലീഷ് ഉപയോഗിക്കുന്നവർ പൊതുവെ ഇത്തരം പാത്രങ്ങളെ ടിന്നുകൾ എന്നാണ് വിളിക്കുന്നത്. അമേരിക്കൻ ഇംഗ്ലീഷിൽ ഇത് "ടിൻ കാൻ" എന്നായി മാറും. *ടിൻ വിസിൽ* തകരം പൂശിയ ഉരുക്കുപയോഗിച്ചാണ് നിർമ്മിക്കുന്നത്. 

## അവലംബം

വർഗ്ഗം:മൂലകങ്ങൾ
വർഗ്ഗം:ലോഹങ്ങൾ
പാലികുരിയ ഹെറേരി

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് ***പാലികുരിയ ഹെറേരി *** - ***Palicourea herrerae*** പെറുവിലാണ് ഇവ സഹജമായി കാണപ്പെടുന്നത്. 

## അവലംബം
* World Conservation Monitoring Centre 1998.  ''Palicourea herrerae''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
ജോട്ടോ

മദ്ധ്യയുഗത്തിന്റെ അവസാനഘട്ടത്തിൽ (ജനനം: 1266/7; മരണം: 1337 ജനുവരി 8) ഇറ്റലിയിലെ ഫ്ലോറൻസിൽ ജീവിച്ചിരുന്ന ഒരു ചിത്രകാരനും വാസ്തുശില്പിയും ആയിരുന്നു **ജോട്ടോ**. "ബൊണ്ടോണെയിലെ ജോട്ടോ" (Giotto di Bondone) എന്നാണ് അദ്ദേഹത്തിന്റെ മുഴുവൻ പേര്. ഇറ്റാലിയൻ നവോത്ഥാനത്തിലെ വലിയ കലാകാരന്മാരുടെ പരമ്പരയിൽ ആദ്യത്തെ ആളായി അദ്ദേഹം കണക്കാക്കപ്പെടുന്നു. "തന്റെ കാലത്തെ ചിത്രകലയുടെ എതിരറ്റ മേധാവി ആയിരുന്ന ജോട്ടോ എല്ലാ രൂപങ്ങളേയും അവയുടെ സ്വാഭാവികതയിൽ ചിത്രീകരിച്ചെന്ന്" സമകാലീനനായ ജിയോവാനി വില്ലനി രേഖപ്പെടുത്തിയിട്ടുണ്ട്. "പ്രതിഭയും നേട്ടങ്ങളും കണക്കിലെടുത്ത് ഫ്ലോറൻസിലെ കമ്മ്യൂൺ അദ്ദേഹത്തിന് ഒരു വേതനം അനുവദിച്ചതായും വില്ലനി പറയുന്നു."

പതിനാറാം നൂറ്റാണ്ടിന്റെ അവസാനഘട്ടത്തിൽ, നവോത്ഥാനയുഗത്തിലെ  വിഖ്യാതകലാകാരന്മാരുടെ ജീവചരിത്രം എഴുതിയ ഗിയോർഗിയോ വസാരിയും ജോട്ടോയുടെ നേട്ടങ്ങളെ പുകഴ്ത്തുന്നു. ചിത്രകലയിൽ നിലവിലിരുന്ന ബൈസാന്തിയൻ ശൈലിയുമായി നിർണ്ണായകമായി വഴിപിരിഞ്ഞ ജോട്ടോ "ജീവിതത്തെ കൃത്യതയോടെ പകർത്തുന്നതിൽ ഇരുനൂറു വർഷക്കാലത്തെ ഉപേക്ഷ അവസാനിപ്പിച്ച് പിൽക്കാലത്തെ മഹത്തായ ചിത്രകലയ്ക്ക് തുടക്കമിട്ടു" എന്നാണ് വസാരിയുടെ പക്ഷം.

ഇറ്റലിയിലെ പാദുവായിൽ, അരീനാപ്പള്ളി എന്നുകൂടി അറിയപ്പെടുന്ന സ്ക്രോവേനി പള്ളിയിൽ 1305-ൽ വരച്ചുതീർത്ത അലങ്കാരച്ചിത്രസമുച്ചയമാണ്. ജോട്ടോയുടെ നായകശില്പം. കന്യാമറിയത്തിന്റേയും യേശുവിന്റേയും ജീവിതത്തിലെ രംഗങ്ങളാണ് ഇതിൽ ചിത്രീകരിക്കപ്പെട്ടിരിക്കുന്നത്. നവോത്ഥാനാരംഭകാലത്തെ ഉന്നതസൃഷ്ടികളിലൊന്നായി ഇതു പരിഗണിക്കപ്പെടുന്നു. ഈ ചിത്രസമുച്ചയം അദ്ദേഹം വരച്ചെന്നും ഫ്ലോറൻസിലെ നഗരസഭ 1334-ൽ അവിടത്തെ ഭദ്രാസനപ്പള്ളിയുടെ മണിമാളിക പണിയാൻ അദ്ദേഹത്തെ ചുമതലപ്പെടുത്തി എന്നതും മറ്റുമാണ് ജോട്ടോയുടെ ജീവിതത്തെക്കുറിച്ച് ആകെ ഉറപ്പുപറയാനുള്ളത്. അദ്ദേഹത്തിന്റെ ജീവിതകഥയിൽ മറ്റെല്ലാ കാര്യങ്ങളും തർക്കവിഷയമാണ്: ജന്മദിനം, ജന്മസ്ഥലം, സംസ്കാരസ്ഥാനം, ആകാരം, പരിശീലനം, കലാസൃഷ്ടികളുടെ നിർമ്മാണക്രമം, തുടങ്ങിയവയും, അസീസ്സിയിലെ വിഖ്യാതമായ ചുവർച്ചിത്രങ്ങൾ അദ്ദേഹം വരച്ചതോ എന്നതും മറ്റും ഇന്നും തർക്കത്തിലിരിക്കുന്നു.
## അവലംബം


വർഗ്ഗം:ഇറ്റാലിയൻ ചിത്രകാരന്മാർ
വധശിക്ഷ മലേഷ്യയിൽ

മലേഷ്യയിൽ വധശിക്ഷ നിയമപരമാണ്. അടുത്തകാലത്തായി തീവ്രവാദവും വധശിക്ഷയർഹിക്കുന്ന കുറ്റമാക്കി നിയമഭേദഗതിയുണ്ടാക്കി. കോടതികൾക്കേ വധശിക്ഷ വിധിക്കാനുള്ള അധികാരമുള്ളൂ. കുട്ടിക്കുറ്റവാളികൾ ഉൾപ്പെട്ട വധശിക്ഷ നൽകാവുന്ന കേസുകൾ കുട്ടികൾക്കായുള്ള കോടതികൾക്കു പകരം ഹൈക്കോടതികളിലാണ് വിസ്തരിക്കുന്നത്. അപ്പീലുകൾ കൊടുക്കുക എന്ന പ്രക്രീയ നടപടിക്രമത്തിന്റെ ഭാഗമായി നടന്നുകൊള്ളും. വധശിക്ഷയിൽ നിന്ന് രക്ഷപെടാനുള്ള അവസാന മാർഗ്ഗമായി ഭരണാധികാരിക്കോ കുറ്റം നടന്ന സംസ്ഥാനത്തിലെ ഗവർണർക്കോ അപേക്ഷ നൽകാം. ക്രിമിനൽ കോഡിലെ 281-ആം വകുപ്പ് പ്രകാരം തൂക്കിക്കൊല്ലുകയാണ് വധശിക്ഷ നടപ്പാക്കുന്ന രീതി. കുട്ടികളെയും ഗർഭിണികളെയും വധിക്കാറില്ല. 

1970-നും 2001-നുമിടയിൽ 359 പേരെ മലേഷ്യയിൽ വധശിക്ഷയ്ക്ക് വിധേയരാക്കുകയുണ്ടായി. 2006-ൽ വധശിക്ഷ കാത്തു കഴിയുന്ന 159 ആൾക്കാർ മലേഷ്യൻ ജയിലുകളിൽ ഉണ്ടായിരുന്നു.

## നിയമവ്യവസ്ഥകൾ
താഴെക്കൊടുത്തിരിക്കുന്ന കുറ്റകൃത്യങ്ങൾക്ക് വധശിക്ഷ നൽകാവുന്നതാണ്:
* യാങ് ഡി-പെർറ്റുവാൻ അഗോങിനെതിരേ (രാജാവിനെതിരേ) യുദ്ധം ചെയ്യുക - *പീനൽ കോഡിലെ സെക്ഷൻ 121*
* ഭരണാധികാരിക്കെതിരായ കുറ്റങ്ങൾ - *പീനൽ കോഡിലെ സെക്ഷൻ 121A*
* സൈന്യത്തിൽ കലാപത്തിനു കൂട്ടുനിൽക്കുക - *പീനൽ കോഡിലെ സെക്ഷൻ 132*
* കൊലപാതകം - *പീനൽ കോഡിലെ സെക്ഷൻ 302* (ശിക്ഷ നിർബന്ധം)
* ആത്മഹത്യാ പ്രേരണ  - *പീനൽ കോഡിലെ സെക്ഷൻ 306*
* വധശിക്ഷയ്ക്ക് ജീവപര്യന്തം തടവിനു ശിക്ഷിക്കപ്പെട്ടിട്ടുള്ളയാൾ വധശ്രമം നടത്തുന്നതിനിടെ പരിക്കുണ്ടാക്കിയാൽ - *പീനൽ കോഡിലെ സെക്ഷൻ 307(c)* (ശിക്ഷ നിർബന്ധം)
* വധിക്കാൻ വേണ്ടി തട്ടിക്കൊണ്ടു പോകൽ - *പീനൽ കോഡിലെ സെക്ഷൻ 364*
* വധഭീഷണിയുയർത്തി തടങ്കലിൽ വയ്ക്കുക (Hostage taking) - *പീനൽ കോഡിലെ സെക്ഷൻ 374A*
* കൂട്ടം ചേർന്ന് മോഷണവും കൊലയും നടത്തുക - *പീനൽ കോഡിലെ സെക്ഷൻ 396*
* മയക്കുമരുന്ന് കള്ളക്കടത്ത് - *1952-ലെ അപകടകരമായ മരുന്നുകളെപ്പറ്റിയുള്ള നിയമത്തിന്റെ സെക്ഷൻ 39B* (ശിക്ഷ നിർബന്ധം)
* തോക്കുകൾ കൈവശം വയ്ക്കുക - *1960-ലെ ആഭ്യന്തര സുരക്ഷാ നിയമത്തിന്റെ സെക്ഷൻ 57*

## അവലംബം

മലേഷ്യ
മലേഷ്യ
വധശിക്ഷ അംഗോളയിൽ

1975-ൽ സ്വാതന്ത്ര്യം കിട്ടിയശേഷം അംഗോളയിൽ വധശിക്ഷ നടപ്പിലാക്കിയിട്ടില്ല. 1992-ലെ ഭരണഘടന പ്രകാരം വധശിക്ഷ ഉപേക്ഷിക്കപ്പെട്ടു. 1870-ൽ തന്നെ അംഗോളയിൽ വധശിക്ഷ നിറുത്തലാക്കിയിട്ടുണ്ടെന്ന് നീതിന്യായ മന്ത്രി ഗ്യിൽഹെർമിന പ്രാറ്റ അവകാശപ്പെട്ടിട്ടുണ്ട്. 

## കൂടുതൽ വായനയ്ക്ക്
http://www.amnesty.org/en/death-penalty/abolitionist-and-retentionist-countries 
## അവലംബം

അംഗോള
അംഗോള
വധശിക്ഷ അൾജീരിയയിൽ

അൾജീരിയയിൽ വധശിക്ഷ നിയമവിധേയമാണെങ്കിലും വളരെ നാളായി വധശിക്ഷ നടപ്പിലാക്കിയിട്ടില്ല. 1993-ലാണ് അവസാനമായി അൾജീരിയയിൽ വധശിക്ഷ നടപ്പിലാക്കിയത്. 

## നിയമവ്യവസ്ഥ
രാജ്യദ്രോഹം, ചാരവൃത്തി, ഭരണകൂടത്തിനെ മാറ്റാൻ ശ്രമിക്കൽ, ഭരണകൂടത്തിനെതിരേ ജനാഭിപ്രായം ഇളക്കിവിടുക, രാജ്യത്തിന്റെ അധീനപ്രദേശങ്ങളിൽ നാശമുണ്ടാക്കുക, പൊതുവും സാമ്പത്തികപ്രാധാന്യമുള്ളതുമായ വസ്തുക്കൾ നശിപ്പിക്കുക, കൂട്ടക്കൊല, സായുധ സംഘങ്ങളുടെ ഭാഗമാകുക, കള്ളനോട്ടടിക്കുക, തീവ്രവാദം, പീഡനം, തട്ടിക്കൊണ്ടുപോകുക, അക്രമമുൾപ്പെട്ട മോഷണം, എന്നീ കുറ്റങ്ങൾക്ക് വധശിക്ഷ നൽകാൻ വ്യവസ്ഥയുണ്ട്. ഇപ്പോൾ വധശിക്ഷ താൽക്കാലികമായി നിറുത്തിവച്ചിരിക്കുകയാണ്. 

വധശിക്ഷ സ്ഥിരമായി നിറുത്തലാക്കാനുള്ള പ്രമേയം അൾജീരിയൻ പാർലമെന്റിൽ ലോയിസ ഹനോവെ, അഹ്മെദ് ഓയാഹിയ എന്നിവർ 2008-ൽ സമർപ്പിക്കുകയുണ്ടായി.

## അവലംബം

അൾജീരിയ
അൾജീരിയ
അൾജീരിയ
വധശിക്ഷ ബെനിനിൽ

ബെനിൻ എന്ന ആഫ്രിക്കൻ രാജ്യത്ത് വധശിക്ഷ നിയമവിധേയമാണെങ്കിലും 1987-നു ശേഷം ഒരിക്കൽപ്പോലും നടപ്പിലാക്കിയിട്ടില്ല. 
## വധശിക്ഷയർഹിക്കുന്ന കുറ്റങ്ങൾ
സായുധമോഷണം,  കൊലപാതകം,  മനുഷ്യക്കടത്ത്,  എന്നീ കുറ്റങ്ങൾക്ക് വധശിക്ഷ നൽകാൻ നിയമമുണ്ട്. 

വധശിക്ഷ നിറുത്തലാക്കാൻ ശ്രമങ്ങൾ നടന്നുവരികയാണ്.  2011 ആഗസ്റ്റ് 18-ന് ബെനിൻ പാർലമെന്റ് വധശിക്ഷ നിറുത്തലാക്കാനുള്ള ഒരു അന്താരാഷ്ട്ര ഉടമ്പടി (Second Optional Protocol to the International Covenant on Civil and Political Rights) അംഗീകരിച്ചു. 
## അവലംബം

ബെനിൻ
ബെനിൻ
ബെനിൻ
വധശിക്ഷ ബോട്സ്വാനയിൽ

ബോട്സ്വാനയിൽ വധശിക്ഷ നിയമവിധേയമാണ്. 2012-ലാണ് അവസാന വധശിക്ഷ നടന്നത്. 
## വധശിക്ഷയർഹിക്കുന്ന കുറ്റങ്ങൾ
കൊലപാതകം, രാജ്യദ്രോഹം, രാഷ്ട്രത്തലവനെ കൊല്ലാൻ ശ്രമം നടത്തുക, കലാപം, യുദ്ധസമയത്ത് ഒളിച്ചോട്ടം എന്നീ കുറ്റങ്ങൾക്കൊക്കെ വധശിക്ഷ നൽകാൻ നിയമമുണ്ട്. 
## അവലംബം

ബോട്സ്വാന
ബോട്സ്വാന
വധശിക്ഷ ബർക്കിനാ ഫാസോയിൽ

ആഫ്രിക്കയിലെ ബർക്കിനാ ഫാസോ രാജ്യത്തിൽ വധശിക്ഷ നിയമവിധേയമായി നൽകാവുന്ന ഒരു ശിക്ഷയാണ്. 1988-ലാണ് അവസാനമായി ഇവിടെ വധശിക്ഷ നൽകപ്പെട്ടത്. 

## വധശിക്ഷയർഹിക്കുന്ന കുറ്റങ്ങൾ
രാജ്യദ്രോഹം മാത്രമാണ് വധശിക്ഷയർഹിക്കുന്ന കുറ്റം. 

## അവലംബം

ബർക്കിനാ ഫാസോ
ബർക്കിനാ ഫാസോ
ബർക്കിനാ ഫാസോ
വധശിക്ഷ യുനൈറ്റഡ് അറബ് എമിറേറ്റ്സിൽ

യുനൈറ്റഡ് അറബ് എമിറേറ്റ്സിൽ വധശിക്ഷ നിയമപരമാണ്. അവസാന വധശിക്ഷ നടപ്പിലാക്കിയത് 2011ലാണ്. വെടിവച്ചും,   ശിരഛേദം നടത്തിയും വധശിക്ഷ നടപ്പിലാക്കാറുണ്ട്. 
## വധശിക്ഷ നൽകാവുന്ന കുറ്റകൃത്യങ്ങൾ
കൊലപാതകം, മയക്കുമരുന്നുമായി ബന്ധപ്പെട്ടകുറ്റകൃത്യങ്ങൾ,  ബലാത്സംഗം, രാജ്യദ്രോഹം, അക്രമത്തോടു കൂടിയ കൊള്ള, തീവ്രവാദം. 
## അവലംബം

യുനൈറ്റഡ് അറബ് എമിറേറ്റ്സ്
യുനൈറ്റഡ് അറബ് എമിറേറ്റ്സ്
ഐക്യ അറബ് എമിറേറ്റ്സ്
ശിഫാ അദവിയ്യ

**ശിഫാ അദവിയ്യ** ഇസ്ലാമിലെ പ്രഥമ വനിതാ അദ്ധ്യാപികയായ സഹാബി വനിതയാണ്. അബ്ദുല്ലാ ബിൻ അബ്ദുശംസിന്റെയും ഫാതിമ ബിന്ത് വഹ്ബിന്റെയും മകളായ ഇവരുടെ യഥാർത്ഥ നാമം ലൈല എന്നായിരുന്നു. ‘ശിഫാ’ എന്ന അറബി പദത്തിനർത്ഥം ‘സൌഖ്യം’ എന്നാണ്. പ്രസിദ്ധ ചികിത്സാരി കൂടിയായിരുന്ന ഇവർ മുഖേന നിരവധി പേർക്ക് രോഗ സൌഖ്യം ലഭിച്ചതിനാലാണ് ഈ പേർ ലഭിച്ചതെന്നു കരുതപ്പെടുന്നു. ഉമ്മു സുലൈമാൻ എന്നായിരുന്നു വിളിക്കപ്പെട്ടിരുന്നത്. 
അദവി ഗോത്രത്തിലെ അബൂ ഖഥ്മയായിരുന്നു ഭർത്താവ്. സുലൈമാൻ എന്നൊരു മകനുമുണ്ട്. 

## വിദ്യാഭ്യാസം

ഇസ്ലാമിന്നു മുമ്പ് എഴുത്തും വായനയുമറിഞ്ഞിരുന്ന അപൂർവം ചില വ്യക്തിത്വങ്ങളിലൊരാളായിരുന്നു ശിഫാ. മന്ത്ര ചികിത്സയിൽ പ്രമുഖയായിരുന്നു അവർ. 

## ഇസ്ലാമാശ്ലേഷം

ഇസ്ലാമിന്റെ സന്ദേശം അറേബ്യയിലെത്തിയ ഉടനെ തന്നെ  ഇവർ ഇസ്ലാം സ്വീകരിക്കുകയായിരുന്നു. അങ്ങനെ, ഇസ്ലാമിലെ പ്രഥമാംഗങ്ങളിൽ ഉൾപ്പെടാൻ ഇവർക്കു സാധിച്ചു. ആതുര രംഗത്ത് മന്ത്രത്തിലൂടെ മികച്ച സേവനമനുഷ്ടിച്ചിരുന്ന അവർ, പക്ഷെ, പ്രവാചകൻ അനുവദിച്ചാൽ മാത്രമേ, മേലാൽ മന്ത്രിക്കുകയുള്ളുവെന്ന് തീരുമാനിക്കുകയായിരുന്നു. അങ്ങനെ, പ്രവാചക സന്നിധിയിലെത്തിയ അവർ, തന്റെ കഥ വിവരിക്കുകയും മന്ത്ര രൂപം അവിടുത്തെ സന്നിധിയിൽ അവതരിപ്പിക്കുകയും ചെയ്തു. നിർദ്ദോഷകരമെന്ന് കണ്ട പ്രവാചകൻ അനുമതി നൽകുക മാത്രമല്ല, ഹഫ്സയെ പഠിപ്പിച്ചു കൊടുക്കാൻ ആവശ്യപ്പെടുകയും ചെയ്തു.

## സാക്ഷരതാ യജ്ഞം

ദൈവിക പ്രീതി മാത്രം കാംക്ഷിച്ചു കൊണ്ട് സാക്ഷരതാ യജ്ഞം നടത്തി ഇസ്ലാമിലെ പ്രഥമ വനിതാ അദ്ധ്യാപിക എന്ന സ്ഥാനം നേടിയ അവരുടെ നിരവധി ശിഷ്യഗണങ്ങളിലൊരാളായിരുന്നു പ്രവാചക പത്നി ഹഫ്സ.

## ഖലീഫയുടെ അഡ്വൈസർ, മാർക്കറ്റ് അഡ്മിനിസ്ട്രേറ്റർ

ഖലീഫാ ഉമർ ഇവരുടെ അഭിപ്രായങ്ങൾക്ക് വളരെ പ്രാധാന്യം കല്പിക്കുകയും ഇവരെ ആദരിക്കുകയും ചെയ്തിരുന്നു. മാത്രമല്ല, മാർക്കറ്റ് അഡ്മിനിസ്ട്രേറ്ററായി നിയമിക്കുകയും ചെയ്തിരുന്നു.

## ഹദീസ് പണ്ഡിത

പ്രവാചകനിൽ നിന്നു നേരിട്ടും ഉമർ തുടങ്ങിയ സഹാബികൾ വഴിയായും ഹദീസുകൾ നിവേദനം നടത്തിയ ശിഫാ നല്ലൊരു ഹദീസ് പണ്ഡിത കൂടിയായിരുന്നു.

## മരണം

ഹി. 20ൽ, ഉമറിന്റെ ഭരണ കാലത്തായിരുന്നു അന്ത്യം.

വർഗ്ഗം:ഇസ്ലാം സ്വീകരിച്ച പ്രമുഖർ
വധശിക്ഷ ബറുണ്ടിയിൽ

വധശിക്ഷ നിയമം മൂലം ഇല്ലാതാക്കിയ രാജ്യമാണ് ബറുണ്ടി. ഇവിടെ അവസാനമായി വധശിക്ഷ നടപ്പാക്കിയത് 2000-ലാണ്. 
2009-ൽ വധശിക്ഷ നിയമങ്ങളിൽ നിന്ന് നീക്കം ചെയ്തു. 
## അവലംബം

ബറുണ്ടി
ബറുണ്ടി
വധശിക്ഷ കാമറൂണിൽ

നിയമപരമായി വധശിക്ഷ നിലവിലുള്ള രാജ്യമാണ് കാമറൂൺ. തൂക്കിക്കൊലയാണ് ശിക്ഷാരീതി. 1997-ലാണ് ഇവിടെ അവസാനമായി വധശിക്ഷ നടപ്പിലാക്കിയത്. 
## വധശിക്ഷ ലഭിക്കാവുന്ന കുറ്റങ്ങൾ
വിഘടനവാദം, ചാരപ്രവൃത്തി, യുദ്ധത്തിനാഹ്വാനം ചെയ്യുക വനിതക്കളെ അക്രമിക്കുക എന്നിവയൊക്കെ വധശിക്ഷയർഹിക്കുന്ന കുറ്റങ്ങളാണ്. 
## അവലംബം

കാമറൂൺ
കാമറൂൺ
കാമറൂൺ
വധശിക്ഷ കേപ് വെർഡെയിൽ

വധശിക്ഷ ഉപേക്ഷിച്ച ഒരു ആഫ്രിക്കൻ രാജ്യമാണ് കേപ് വെർഡെ. ഇവിടെ അവസാന വധശിക്ഷ നടന്നത് 1835-ൽ പോർച്ചുഗലിന്റെ കോളനിയായിരുന്നപ്പോഴാണ്. 

ഭരണഘടനപ്രകാരം 1981-ൽ വധശിക്ഷ നിറുത്തലാക്കി. 

## അവലംബം

കേപ് വെർഡെ
കേപ് വെർഡെ
വധശിക്ഷ മദ്ധ്യ ആഫ്രിക്കൻ റിപ്പബ്ലിക്കിൽ

മദ്ധ്യ ആഫ്രിക്കൻ റിപ്പബ്ലിക്കിൽ വധശിക്ഷ നിയമപരമായ ഒരു ശിക്ഷാരീതിയാണ്. 1981-ലാണ് അവസാനമായി ഇവിടെ വധശിക്ഷ നടപ്പിലായത്. 

## വധശിക്ഷയർഹിക്കുന്ന കുറ്റങ്ങൾ
രാജ്യദ്രോഹം, ചാരവൃത്തി, ദുർമന്ത്രവാദം, കൊലപാതകം എന്നീ കുറ്റങ്ങൾക്ക് വധശിക്ഷ നിയമപരമായി നൽകാവുന്നതാണ്. 

## അവലംബം

മദ്ധ്യ ആഫ്രിക്കൻ റിപ്പബ്ലിക്ക്
സെൻട്രൽ ആഫ്രിക്കൻ റിപ്പബ്ലിക്ക്
മദ്ധ്യ ആഫ്രിക്കൻ റിപ്പബ്ലിക്ക്
മദ്ധ്യ ആഫ്രിക്കൻ റിപ്പബ്ലിക്ക്
വധശിക്ഷ ഡെമോക്രാറ്റിക് റിപ്പബ്ലിക് ഓഫ് കോംഗോയിൽ

ഡെമോക്രാറ്റിക് റിപ്പബ്ലിക് ഓഫ് കോംഗോ വധശിക്ഷ നിലവിലുള്ള രാജ്യമാണ്.

2003-ലാണ് ഇവിടെ അവസാനമായി വധശിക്ഷ നടപ്പിലാക്കിയത്. 15 ആൾക്കാരെ ഒരുമിച്ച് വധശിക്ഷയ്ക്ക് വിധേയമാക്കുകയായിരുന്നു. പക്ഷേ ഇതിൽ 8 പേരെ പിശകുപറ്റിയാണ് വധിച്ചതെന്ന് പിന്നീട് കണ്ടെത്തി. 

## അവലംബം

കോംഗോ (ഡെമോക്രാറ്റിക് റിപ്പബ്ലിക് ഓഫ്)
ഡെമോക്രാറ്റിക് റിപ്പബ്ലിക് ഓഫ് കോംഗോ
ഡെമോക്രാറ്റിക് റിപ്പബ്ലിക് ഓഫ് കോംഗോ
വധശിക്ഷ റിപ്പബ്ലിക്ക് ഓഫ് കോംഗോയിൽ

റിപ്പബ്ലിക്ക് ഓഫ് കോംഗോ വധശിക്ഷ നിലവിലുള്ള ഒരു രാജ്യമാണ്.  1982-ലാണ് ഇവിടെ അവസാനമായി വധശിക്ഷ നടന്നത്. 
## അവലംബം

റിപ്പബ്ലിക് ഓഫ് കോംഗോ
റിപ്പബ്ലിക് ഓഫ് കോംഗോ
റിപ്പബ്ലിക് ഓഫ് കോംഗോ
റിപ്പബ്ലിക് ഓഫ് കോംഗോ
റിപ്പബ്ലിക് ഓഫ് കോംഗോ
വധശിക്ഷ ഛാഡിൽ

ആഫ്രിക്കൻ രാജ്യമായ ഛാഡിൽ വധശിക്ഷ നിയമപ്രകാരം നൽകാവുന്ന ശിക്ഷയാണ്. 

2003-ലാണ് അവസാനമായി ഇവിടെ വധശിക്ഷ നടപ്പാക്കിയത്. കൊലപാതകമാണ് വധശിക്ഷയർഹിക്കുന്ന ഒരു കുറ്റം. 

## അവലംബം

ഛാഡ്
ഛാഡ്
വധശിക്ഷ കൊമോറസിൽ

വധശിക്ഷ നിയമപരമായി നിലവിലുള്ള ഒരു രാജ്യമാണ് കൊമോറസ്. അവസാനമായി ഇവിടെ വധശിക്ഷ നടപ്പാക്കിയത് 1997-ലാണ്. 
## അവലംബം

കൊമോറസ്
കൊമോറസ്
കൊമോറസ്
കലാമണ്ഡലം രാജൻ

പ്രശസ്ത കഥകളി നടനും കഥകളി അധ്യാപകനുമാണു് **കലാമണ്ഡലം രാജൻ**. കേരള, കേന്ദ്ര സംഗീത നാടക അക്കാദമികളുടെ പുരസ്കാരങ്ങൾ നേടിയിട്ടുണ്ട്.

## ജീവിതരേഖ
അരൂർ മുല്ലയിൽ നെല്ലിപ്പുഴ വീട്ടിൽ പരേതരായ ശ്രീധരപ്പണിക്കരുടേയും പറവൂർ ഏഴിക്കര കടക്കര എരപ്പത്ത് വീട്ടിൽ കൊച്ചുകുട്ടിയമ്മയുടെയും മകനായിട്ടാണ് ജനിച്ചു. മഹാകവി വള്ളത്തോളിന്റെ നിർദ്ദേശ പ്രകാരം ഇരുപത്തിയൊന്നാം വയസിൽ കലാമണ്ഡലത്തിൽ ചേർന്ന രാജന് കലാമണ്ഡലം പത്മനാഭൻ നായരാണ് ദക്ഷിണവാങ്ങി എണ്ണയും കച്ചയും നല്കിയത്. കീഴ്പ്പടം കുമാരൻ നായർ, കലാമണ്ഡലം രാമൻകുട്ടി നായർ, വാഴേങ്കട കുഞ്ചുനായർ എന്നിവരുടെ കീഴിലും കഥകളി അഭ്യസിച്ചു. 1956 മാർച്ചിൽ കലാമണ്ഡലത്തിൽ തന്നെയായിരുന്നു കഥകളിയിൽ അരങ്ങേറ്റം. തുടർന്ന് കലാമണ്ഡലത്തിൽ ഉഴിച്ചിൽ അധ്യാപകനായും തൃപ്പൂണിത്തുറ ഗവ. ആർഎൽവി കോളേജിൽ കഥകളി ആചാര്യനായും പ്രവർത്തിച്ചു. കലാമണ്ഡലം കൃഷ്ണൻ നായരാശാന്റെ അസിസ്റ്റന്റായി കഥകളി പഠിപ്പിച്ചു തുടങ്ങി. വർഷങ്ങളോളം ഇവിടെ കഥകളി അധ്യാപകനായിരുന്നു. ആർഎൽവി രാധാകൃഷ്ണൻ, ആർഎൽവി ഗോപി, ആർഎൽവി രംഗൻ, ആർഎൽവി രാജശേഖരൻ എന്നിങ്ങനെ പ്രശസ്ത കഥകളി നടൻമാരും വിദേശികൾ ഉൾപ്പെടെ അനേകം ശിഷ്യൻമാരുണ്ട്.  തിരുവനന്തപുരത്ത് അവരുടെ കൂടെ താമസിച്ചുകൊണ്ടായിരുന്നു ഇത്. രാജ്യത്തിനകത്തും വിദേശങ്ങളിലുമായി അനവധി വേദികളിൽ കഥകളി അവതരിപ്പിച്ചിട്ടുള്ള കലാമണ്ഡലം രാജൻ,

ഭാര്യ: പറവൂർ പഴങ്ങാട്ട് കുടുംബാംഗം സുലോചനാദേവി. മകൾ: ശോഭ.

## പ്രധാന വേഷങ്ങൾ
നളചരിതത്തിലെ നളൻ, രുഗ്മാംഗദ ചരിതത്തിലെ രുഗ്മാംഗദൻ, കീചകവധത്തിലെ കീചകൻ തുടങ്ങിയവ അദ്ദേഹത്തിന്റെ പ്രധാന വേഷങ്ങളാണ്.  പച്ച, കത്തി, കരി, താടി, മിനുക്ക് എന്നിങ്ങനെ അഞ്ച് വേഷവും ചെയ്തിരുന്നു. ഇത് കഥകളി നടൻമാരിൽ അപൂർവമാണ്. ആദ്യകാലത്ത് സ്ത്രീവേഷവും കെട്ടിയാടിയിരുന്നു.
## പുരസ്കാരങ്ങൾ

* കേരള സംഗീത നാടക അക്കാദമിയുടെ ഗുരുപൂജ പുരസ്‌കാരം(2006)
* കേന്ദ്ര സംഗീത നാടക അക്കാദമി അവാർഡ് (2009)
* കേരള കലാമണ്ഡലം പുരസ്‌കാരം
* എറണാകുളം കഥകളി ക്ലബ്ബിന്റെ കളഹംസപുരസ്‌കാരം
* കേരള ക്ഷേത്ര സംരക്ഷണ സമിതിയുടെ മാധവ്ജി പുരസ്‌കാരം
* കലാമണ്ഡലം കരുണാകരൻ സ്മാരക പുരസ്‌കാരം
* പട്ടിക്കാംതൊടി രാവുണ്ണി മേനോൻ സ്മാരക കഥകളി പുരസ്‌കാരം 
## അവലംബം

## പുറം കണ്ണികൾ

വർഗ്ഗം:കഥകളി നടന്മാർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ